text:
- Vihara Giri Toba ( Sioe Sian Tong) Jl. Bojolola No. 70 Bandung Jawa Barat Kab. Bandung Jabar
- Vihara Yee Chin Tong Jl. Ciguriang No. 168/15-A Bandung Jawa Barat Kab. Bandung Jabar
- Vihara Iswari (San A Tong) Jl. Cibadak No.221 Baru ,Bandung Jawa Barat Kab. Bandung Jabar
- Vihara Budhi Jl. Cibadak No.281 Baru ,Bandung Jawa Barat Kab. Bandung Jabar
- Vihara Karuna Murti Jl. Sasak Gantung No. 24 Bandung Jawa Barat Kab. Bandung Jabar
- Vihara Vimala Dharma Jl. Ir. H. Juanda No. 5 Bandung Jawa Barat Kab. Bandung Jabar
- Vihara Kesejahteraan Jl. Kebon Jukut No. 9 Bandung Jawa Barat Kab. Bandung Jabar
- Vihara Tanda Bhakti Jl. Kelenteng 28 Belakang Bandung Jawa Barat Kab. Bandung Jabar
- Vihara Ratna Pani Jl. Luna IV No. 40/238 Bandung Jawa Barat Kab. Bandung Jabar
- Vihara Budhi Terang Jl. Gg. Onong Terang Bandung Jawa Barat Kab. Bandung Jabar
- Vihara Leng Ang Jl. Gg. Ibu Aisah No. 18/9-A Bandung Jawa Barat Kab. Bandung Jabar
- Vihara Metta Upekha Jl. Jend. Sudirman Blok No.40 Bandung Jawa Barat Kab. Bandung Jabar
- Vihara Mau San Jl. Sawit No. 39/16-B Bandung Jawa Barat Kab. Bandung Jabar
- Vihara Buddhayana Jl. Raya Ds Jambu Dipa, Cisarua Bandung Jawa Barat Kab. Bandung Jabar
- Vihara Aman/ Chung Sang Jl. Luna No. 63/86 Bandung Jawa Barat Kab. Bandung Jabar
- Vihara Ban San Tong / Yasodara Jl. Pagarsih No. 124 Bandung Jawa Barat Kab. Bandung Jabar
- Vihara Buddha Gaya Jl. Klenteng No. 2 23-A Bandung Jawa Barat Kab. Bandung Jabar
- Vihara Eka Dharma (Maitreya) Jl. Kebon Sirih No. 17 Bandung Jawa Barat Kab. Bandung Jabar
- Vihara Satya Budhi Jl. Klenteng No. 2 23-A Bandung Jawa Barat Kab. Bandung Jaba
- Vihara Samudra Bhakti Jl. Klenteng No. 2 23-A Bandung Jawa Barat Kab. Bandung Jabar
- Vihara Kwong San Jl. Kosasih Matawi Jaya No. 55 Bandung Jawa Barat Kab. Bandung Jabar
- Vihara Dewi/Tek Joen Tong Jl. Gg. Wangsa 6/80 Bandung Jawa Barat Kab. Bandung Jabar
- Vihara Buddha Yakin (Jan Hin Tong) Jl. Jend. Gatot Subroto 151 Bandung Jawa Barat Kab. Bandung Jabar
- Vihara Lim Sim Jl.Luna I No.2 Bandung Jawa Barat Kab. Bandung Jabar
- Vihara Terang Hati Jl. Pagarsih No. 128 Bandung Jawa Barat Kab. Bandung Jabar
- Vihara Yasodara Jl. Pagarsih No. 158 Bandung Jawa Barat Kab. Bandung Jabar
- Vihara Budhi Maitreya Gg. Onong No. 6 Bandung Jawa Barat Kab. Bandung Jabar
- Vihara Dharma Loka Jl. Otista No. 360 Bandung Jawa Barat Kab. Bandung Jabar
- Vihara Amitaba Jl. Moh. Iskat No. 11 Bandung Jawa Barat Kab. Bandung Jabar
- Vihara Vipasana Graha Jl. Kol. Masturi No. 1 Rt.001/04 Desa Sukajaya Kec. Lembang Kab. Bandung Jabar
- Vihara Buddha Dhamma Jl. Kenari I Bekasi Jawa Barat Kab. Bekasi Jabar
- Vihara Hok Lay Kiang Jl. Pasar Lama Bekasi Jawa Barat Kab. Bekasi Jabar
- Vihara Khanti Bhumi Jl. Mayor Oking No.7 Rt.001/01 Kp. Pulo Kec. Citerup Kab. Bogor Jabar
- Vihara Khanti Bhumi Jl. Raya Ciluar 31 Rt.005/IV ( Depan Kec. Kedung Malang)Kec. Ciluar Kab. Bogor Jabar
- Cetiya Karuna Bodhi Jl. Raya Pasar Ciampea No. 44 Desa Benteng Kab. Bogor Jabar
- Vihara Bip Pan Ko Jl. Pulo Gellis Rt.002/04 No.58 Bogor Jawa Barat Kab. Bogor Jabar
- Vihara Dharma surya Jl. Roda No. 94-B Bogor Jawa Barat Kab. Bogor Jabar
- Vihara Avalokitesvara Jl. Cisarua Bogor Jawa Barat Kab. Bogor Jabar
- Vihara Vajra Bodhi Jl. Raya Pajajaran No. 1 Bogor Jawa Barat Kab. Bogor Jabar
- Vihara Shian Jin Ku Po Jl. Kamp. Jati Desa Tonjong Bogor Jawa Barat Kab. Bogor Jabar
- Vihara Metta Karuna Maitreya Jl. Sukasari No.25-A Jawa Barat Kab. Bogor Jabar
- Maha Cetiya DhanaGuna Jl. Surya Kencana No.1 Bogor Jawa Barat Kab. Bogor Jabar
- Vihara Buddhasena Jl. Batu Tulis No. 6 Bogor Jawa Barat Kab. Bogor Jabar
- Vihara Avalokitsvara Desa Numpang Sadang Curug - Bogor Kab. Bogor Jabar
- Vihara Guna Mulya Jl. Tjiakar Curug - Bogor Kab. Bogor Jabar
- Vihara Bagasena Jl. Pos Sidanglaya Pacet - Cianjur Kab. Cianjur Jabar
- Vihara Bhumi Phara (Hok Tek Bio) Jl. Mangunsarkoro No. 60 Cianjur Kab. Cianjur Jabar
- Vihara Tridharma Cianjur Jl. Hos. Cokroaminoto Gg. Duren No. 1 Cianjur Kab. Cianjur Jabar
- Cetiya Dharma Paramita Jl. Kp. Padarincang Rt.013/04 Kepundakan II Ds.Palasari Kec. Pacet Kab. Cianjur Jabar
- Vihara Aryamularama Jl. Lembah Cipendawa Pos Sindanglaya Ds. Pacet Cipanas Kab. Cianjur Jabar
- Vihara Sakyavanaram Jl. Lembah Cipendawa Cipanas - Pacet Cipanas Kab. Cianjur Jabar
- Vihara Guandharma Jl. Lembah Cipendawa Pos Sindanglaya Pacet Cipanas Kab. Cianjur Jabar
- Vihara Tjae Sen Jl. Letnan Djoni Jati Barang Indramayu Kab. Cirebon Jabar
- Vihara Lak Kwa Ya Jl. Cimanuk Indramayu Kab. Cirebon Jabar
- Vihara Budhi Asih Jl. Letnan Djoni No. 54 Jati Barang Indramayu Kab. Cirebon Jabar
- Vihara Budhi Dharma Jl. Panjunan 19A Kab. Cirebon Jabar
- Vihara Boen San Tong Jl. Wingauon No. 26 Cirebon Kab. Cirebon Jabar
- Vihara Tiao Kak Sie Jl. Kantor No.2 Kab. Cirebon Jabar
- Vihara Buddhasasana Jl. Perujakan No. 35 Kab. Cirebon Jabar
- Vihara Dewi Welas Asih Jl. Kantor No.2 Kab. Cirebon Jabar
- Vihara Hok Tek Ceng Sin Jl. Klenteng Jamblang Kab. Cirebon Jabar
- Vihara Hok Tek Ceng Sin Jl. Raya Barat Majalengka Kab. Cirebon Jabar
- Vihara Hok Tek Ceng Sin/Budhi Asih Jl. Kantor Pos Arjawinagun Kab. Cirebon Jabar
- Vihara Dharma Sukha Jl. Pasar Waru Pleret Kab. Cirebon Jabar
- Vihara Budhi Dharma Jl. Lap. Ampera No. 57 Kec. Ciledung Kab. Cirebon Jabar
- Vihara Budhi Dharma Jl. Klenteng No. 518 Kec. Ciledung Kab. Cirebon Jabar
- Vihara Budhi Dharma Jl. Lap. Bola Kec. Ciledung Kab. Cirebon Jabar
- Vihara Bodhi Dharama Jl. Raya 22 Gebang, Mekar Kab. Cirebon Jabar
- Vihara Dharma Loka Jl. Guntur 130 Kab. Garut Jabar
- Vihara Bodhi Diepa Jl. Jend. A. Yani No. 58 Cikampek Kab. Karawang Jabar
- Vihara Dharma Prasada Jl. Stasion 321 Kab. Karawang Jabar
- Vihara Maha Metta Jl. Tuparey 140 Kab. Karawang Jabar
- Vihara Sasana Maitreya Jl. Ki. Hajar Dewantara No.1 Desa Nagasari Kab. Karawang Jabar
- Vihara Surya Adiguna Jl. Raya Blok Kraton Sebelah Kantor Tel. Rengasdenglok Kab. Karawang Jabar
- Vihara Buddha Sasana Jl. Cikangkung Rengasdenglok Kab. Karawang Jabar
- Vihara Dharma Ratna Jl. Lanut S. Sukani No.41 Jatiwangi Jawa Barat Kab. Majalengka Jabar
- Vihara Pemancar Keselamatan Jl. Raya Barat No. 56 Majalengka Kab. Majalengka Jabar
- Vihara Budhi Asih Jl. Jend. A. Yani No.5 Purwakarta Kab. Purwakarta Jabar
- Vihara Ananda Jl. Sunan Kali Jaga No. 173 Kab. Rangkas Bitung Jabar
- Cetiya Tridharma Jl. Surya Kencana No.146 Cibadak Kab. Sukabumi Jabar
- Vihara Widhi Sakti Jl.Pejagalan No.20 Kodya. Sukabumi Jabar
- Vihara Dharmaratna Jl.R.E.Martadinata No.49 Kab. Sukabumi Jabar
- Vihara Tridharma Sukabumi Jl.Lettu.Bakri No.33 Kodya. Sukabumi Jabar
- Vihara Avalokitesvara Jl.Pemuda No.11 Tasikmalaya Kab.Tasikmalaya Jabar
- Vihara Karunayala Jl.Pasar lama Kec.Serpong Kab.Tangerang Jabar
- Cetiya Atthadassi Jl.M.T.Haryono Tangerang Kab.Tangerang Jabar
- Vihara Avalokitesvara Jl.Sunan Kalijaga Rangkas Bitung Kab.Tangerang Jabar
- Cetiya Budhi Jl.Karawaci Komp.Perguruan Budhi Kab.Tangerang Jabar
- Vihara Padumutara Jl.Bhakti No.14 Kab.Tangerang Jabar
- Vihara Tjo Su Kong Jl.Sewan Tangerang Kab.Tangerang Jabar
- Cetiya Maha Bodhi Jl.Sewan Kongsi Kab.Tangerang Jabar
- Vihara Javar Agung Jl.Dadap Kec.Teluk Naga Kab.Tangerang Jabar
- Cetiya Arya Dhamma Jl.Raya Kedung Wetan Kec.BatuCeper Kab.Tangerang Jabar
Kembali ke Daftar Isi Blog Ini


c: text/html

text:
Abu Bakar
Abu Bakar atawa nu katélah Abu Bakar ash-Shiddiq (573 - 634 M, jadi khalifah 632 - 634 M) nyaéta khalifah kahiji sabada Nabi Muhammad maot.[1] Anjeuna ogé salah saurang anu terkenal di kota Mekkah jeung di suku Quraisy.[1] Sabada lebet ka Islam, ngaranna di ganti ku Nabi Muhammad jadi Abu Bakar.[1] Anjeunna dibéré gelar Ash-Shiddiq nu hartina nu di percaya sabada anjeunna jadi jelma nu kahiji ngaku peristiwa Isr'a Mi'raj.[1]
Biografi[édit | édit sumber]
Abu Bakar As Siddiq nyaéta bapa tina Aisyah istri Nabi Muhammad SAW.[2] Ngaran Aslina nyaéta Abdul Ka’bah (hartina "hamba Ka’bah"), anu tuluy diganti ku Rasulullah Saw jadi Abdullah (hartina "hamba Allah").[2] Abu Bakar As Siddiq atawa Abdullah bin Abi Quhafah (Usman) bin Amir bin Amru bin Ka’ab bin Sa’ad bin Taim bin Murrah bin Ka’ab bin Lu’ai bin Ghalib bin Fihr al-Quraisy at-Taimi.[2] Panggih nasabna jeung Nabi saw akina Murrah bin Ka’ab bin Lu’ai, jeung indungna, Ummul-Khair, anu ngaran sebenerna Salma binti Sakhr bin Amir bin Ka’ab bin Sa’ad bin Taim.[2] Nabi Muhammad Saw juga memberinya gelar As Siddiq nu ahirna dikenal Abu Bakar as-Siddiq.[2]

robotstxt: allowed

filter: keep


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
13 Oktober 2009
SUNDA ??
Salila iinternetan atawa mimilisan, hususna milis-milis kasundaan, kuring remen manggihan posting-posting nu sipatna ngotektak atawa tumanya ngeunaan naon jeung kumaha Sunda teh. Boh nu asupna tina sajarah, budaya, filsafat, atawa “agama” pisan. Kituna teh teu saeutik patanyaan-patanyaan tadi nu “sasab” kana koropak kuring. Mun dikumpulkeun mah, sigana leuwih ti sapuluh urang nu “sasab” jeung “pareumeun obor” siga kitu teh. Kabeh tumanya: Naon jeung kumaha ari (urang) Sunda teh? Bari aya oge nu rumusan patanyaannana meleg-meleg filosofis abis: “Kang, naon ari hakekat Sunda teh?”. Na, aing teh guru tarekat make ditanya hakekat-hakekat sagala? Boro-boro nerangkeun hakekat, ngaji sareat ge teu parat-parat. Komo deui ieu hakekat Sunda.
Geus katoong, jalma-jalma cerewed jeung euweuh gawe kitu teh umumna barudak ngora – nu umurna can nepi ka 25 taun (mudah-mudahan sing paranjang umur, bari walagri jeung rahayu). Aya nu ngaku mahasiswa di Yogya, di Lampung, oge di Semarang. Tapi, aya oge nu ngaku mahasiswa di Bandung jeung… Serang!
Satemenna, rada munasabah mun mahasiswa “in exile” -- nu sarakola atawa urang Sunda nu bumen-bumen di Yogya, Lampung, atawa Semarang -- miboga patanyaan kitu teh. Tapi, nu “matak helok”, mahasiswa di Bandung jeung Serang? Ngahaja kecap “matak helok” make tanda kutip (panyurek?). Sabab, satemenna, nya teu pikahelokeun oge. Rek di mana rek di mana, ceuk cenah, salila panonpoe kumelendang manusa teu weleh tumanya ngeunaan dirina. Saha, ti mana, rek ka mana. Kaasup, nya nanyakeun saha jeung kumaha pakait jeung komunitas atawa sekeseler dirina. Sok komo mangsa kiwari, mangsa “Sunda (geus lila) carem” jeung “jati kasilih ku junti”.
Mun keur waras jeung purun, eta panalek teh sok dilayanan. Sanajan, tangtuna ge sipatna ngacapruk. Lian ti perkara watek, oge rumasa teu nyaho nanaon. Kadar kurah-koreh tina pabetekan nu sipatna walurat. Malah leuwih sering kadar nuduhkeun urangsunda@yahoogroups.comAlamat surélék ieu ditangtayungan tina bot spam, anjeun perlu ngajalankeun Javascript-na ngarah bisa dibuka jeung kisunda@yahoogroups.comAlamat surélék ieu ditangtayungan tina bot spam, anjeun perlu ngajalankeun Javascript-na ngarah bisa dibuka , nu ku implengan kuring bakal bisa mere jawaban nu sipatna leuwih komprehensif. (Bari sakapeung, komentar-komentar nu nyampak malah leuwih ngacapruk atawa teu luyu jeung pangharepan kuring sorangan). Atawa, mun nanya perkara sajarah, nunjuk Wikipedia jeung www.cikalbogor.20m.com. Kadieunakeun, sanggeus tepang jeung si Ambu, nu ku pikiran bakal mere jawaban nu leuwih jelas tanggungjawabna (ilmiah), paling heunteu tina jihad arkeologi, sok ditaruduhkeun ka anjeunna. Teuing dijarugjug heunteuna mah.
Enya kuring sorangan teu bisa ngajelaskeun kalawan ngaberele bari parat naon jeung kumaha (urang) Sunda teh. Lain bae kuring teu boga kaahlian dina perkara eta, tapi, nu pangpentingna, mun kuring jujur mah: Jadi urang Sunda teh ukur di internet, dina milis. Dina kahirupan sapopoe mah kuring teuing jadi naon. Malah, remenna mah (boa-boa) teu jadi manusa-manusa acan. Ukur daging jeung tulang nu ijigimbrang meakkeun waktu ku udud, nyatu, jeung numpakan pamajikan. Kalan-kalan, siga nu heueuh, kutrak-ketrek hareupeun komputer – neangan duit, keur meuli udud, nyatu, jeung ngabajuan pamajikan atawa ngabringkeun barudak ka Jalan Sabang – diselang ku ngilu ungked-ungkedan di masigit, nyumponan kawajiban bari susuganan hirup kuring luyu jeung kahoyong Anjeunna.
Daek beunghar salelembur, saencan manggih urangsunda@yahoogroups.comAlamat surélék ieu ditangtayungan tina bot spam, anjeun perlu ngajalankeun Javascript-na ngarah bisa dibuka , Sunda (persisna mah etnisitas) lain hiji faktor pikeun sakuringeun. Sanajan, sawatara batur gawe atawa batur ulin teu arang ngahukuman kuring ku stereotype-stereotype nu remen dituduhkeun ka urang Sunda. “Tukang kawin”, “gumenak”, “pamalesan”, jste. (Teu nyarahoeun, kadieunakeun, di lingkungan urang Sunda sorangan kuring sok disarebut “teu nyunda”, “sekuler”, “teu nyaho di temah wadi”, “ahli bid’ah”, “kasep”, jste). Kuring leuwih sering ngaheheh mun geus kitu teh. Rek naon deui? Kateuteuari ngalayanan jalma-jalma garumasep kawas kitu.
Anapon kitu, sanajan – cenah -- ti pihak indung, kuring boga getih Tionghoa, mun ditanya ngeunaan “urang mana”? Kuring sok ngajawab “Sunda”. Hayang eta ge ngaku urang Samoa, urang Uygur, atawa kokocoran Bani Hasyim pisan. Tapi, saha nu percaya? Lain bae lahir jeung gede di Bandung, tapi pan, ngaran ge Maman? Nu dianggap “nyunda pisan”! (Sanajan, Maman Suherman, baheula mah gawe di tabloid Nova, satemenna urang Bugis nu lahir di Tasik. Malah kuring kungsi manggihan jalma nu meleg-meleg urang Palembang jeung Lampung nu oge ngaranna Maman. Kitu deui, sawatara poe ka tukang, kuring ngorehan sakur ngaran Maman di facebook. Dua di antarana, basa ditoelan, meleg-meleg “euweuh” pakuat-pakaitna jeung Sunda. Nu hiji urang Malaya turunan Ponorogo, nu hiji urang Balikpapan. Malah di Perancis mah loba pisan nu disarebut Maman teh).
Tangtu kuring -- oge tiap manusa nu kumelendang di alam dunya ieu -- teu bisa milih jadi urang mana. Etnisitas, indung-bapa, nini-aki, salah sahiji hak prerogative Pangeran. Mutlak. Teu bisa diongget-ongget samicron oge. Tinggal kumaha urang ngengklokan kanyaah Pangeran eta. Naha rek ditarimakeun kitu bae, tumamprak kana naon nu nyampak, atawa rek diigelan – dina harti diuma-ome luyu jeung amanat lian Anjeunna, yen urang lian ti jadi Abdullah teh oge Khalifatul lil ardi. Nginjeum slogan nu diasongkeun baturan gawe keur hiji caleg: “Hidup memang pemberian, tapi kehidupan adalah pilihan”. Hehehe…
Kukituna, kuring remen nyalenggorkeun patanyaan-patanyaan abstrak jeung rada-rada filosofis tadi kana jawaban-jawaban nu sipatna praktis. Malah matre pisan. Maksud kuring, manan ngadefinisikeun (budaya jeung manusa) Sunda mending noong kondisi sosial ekonomi urang Sunda kiwari. Pan, cenah, IPM Jawa Barat jeung Banten teh teu leuwih ti budak SMP. Beh dituna, kumaha kira-kira carana urang bisa ngilu ngomean eta kaayaan. Naha teu leuwih hade mun urang mikiran sangkan bisa ngadegkeun Partai Politik Sunda?
Teuing. Eta tawaran teh remen bantet. Boro-boro bisa prak dina hiji kagiatan nu kongkrit, dalah wangkongan ge teu laju-laju acan. Tetela, keur maranehna mah, meureun, perkara “naon Sunda” teh kacida penting pisan. (Bari pamalesan atawa ogo kacida. Arang mere pamanggih sorangan. Hayang dihuapan bae). Dalah, diajakan ngawaas bujurna Luna Maya atawa Aura Kasih ge nu “sarasab” teh teu paruruneun. Teu embol-embol deui.
Enya. Ngeunaan hal-hal nu pakait jeung budaya, manusa, atawa sajarah Sunda, kuring lain bae teu loba kaweruh. Di mana aya ge standar pisan: Pajajaran, Sri Baduga, Galuh, Ajip Rosidi, Oto Iskandar di Nata, Saritem, Ma Erot, Rahayu Effendi, Pangeran Jayakarta, Cipinang, Hetty Koes Endang, jste. Kitu ge sawareh mah meunang mulungan tina internet atawa ngareungeukeun omongan batur. Lain meunang ngotektak sorangan. Sok komo nepi ka nyosok jero mah. Leuwih ti kitu, asa pamohalan ngaberelekeun perkara Sunda kalawan parat tur lengkep. Komo kadar dina hiji surelek. Mukaan perkara sastrana bae, nu cenah salah sahiji produk budaya, sigana, bisa meunang 6.574 tesis doktor. (Teu percaya jumlahna nepi sakitu? Coba bae tataan ku sorangan!). Sok komo ngaberelekeun hakekat Sunda.
Pon karya sastra atawa kitab-kitab buhun sarupaning Siksa Kanda Ng Karesian atawa Bujangga Manik? Keur sakuringeun, can karuhan eta titinggal karuhun teh sarupaning “pandangan hidup orang Sunda”. Komo BujanggaT Manik mah, pan kadar catetan perjalanan hiji inohong Sunda zaman baheula. Siksa Kanda Ng ge teu munasabah taya lian iwal ti karya salah saurang filosof/resi Sunda zaman harita. Can karuhan jadi “ageman” kumna urang Sunda. Boa-boa, urang Galunggung atawa urang Galuh sorangan ge teu kabeh ngagem eta piwulang. Karuhan urang Marunda, Malingping, Pasir Maung atawa urang Sentul mah. Di mana enya ngaragem ge, meureun, ukur elit-elitna. Somah atawa cacah kuricakan mah duka teuing ngagem naon. Boa kitu ge.
Tangtu bae ku nyodorkeun pipikiran siga kitu kuring lain rek nyaram macaan kitab-kitab buhun tadi, atawa nalungtik budaya jeung manusa Sunda umumna -- sakumaha kuring sok “nyapirakeun” budayawan atawa hal-hal lian nu pakait jeung “kabudayaan”. Tapi, sabalikna: Kotektak eta titinggal karuhun teh. Asa piraku aranjeunna teu ninggalkeun nanaon pisan, nu aya mangpaatna keur urang kiwari – oge jaga.
Ngan, nu ku kuring rek ditepikeun, lain bae tong kadar nanya (komo nanya ka kuring mah -- da lain ahlina). Tapi, teangan ku sorangan. Geus meunang atawa geus manggihan, embrakkeun atawa wartakeun ka nu lian. Sangkan bisa dipagunemkeun dumasar kana kaahlian jeung pamanggih sewang-sewangan. Tong ngan hayang dihuapan bae. Atawa, siga kuring, kadar mulung muntah. Beh, dituna, mun tea mah Sunda teh teu kapanggih. Keukeuh kiruh atawa burem, nya jieun bae ku sorangan. Da, moal dosa ieuh. Nyieun Sunda Anyar!
Oge, nu pangpentingna, urang kudu kritis dina maca jeung ngamumule titinggal karuhun eta. Sabab, nu katoong ku kuring, ngotektak kabudayaan teh (utamana nu sipatna buhun atawa tradisional) lain bae sok tikosewad jadi “seniman” – nepi ka urang geus ngarasa jadi urang Sunda ku cukup bisa nabeuh degung atawa, nu dina prak-prakan ngokolakeun nagara atawa jalma loba, sakumaha nu diprakkeun di hiji kabupaten: Cukup ku dipangsi jeung di kampret hideung tiap poe Kemis.
Lian tikosewad jadi “seniman”, oge sok dibarengan sikep konservatif. Nu antukna malah jadi anti kabudayaan. Kabudayaan, kamotekaran jelema, nu pantesna mekar, sumarambah jeung tumuwuh (dinamis) jadi beku. Eureun jadi “budaya” atawa “tradisi”. Jajauheun jadi hiji peradaban nu canggih. Sakalina budaya atawa tradisi tadi kasered, obah atawa leungit pisan, urang sok melankolis. Nyeungceurikan nu geus euweuh. Sunda tideresa kadar jadi bartu, lain hiji sumanget nu sipatna organik -- mekar.
Atawa, sikep nu teu kurang “reaksioner” atawa “konservatif” tadi: Nolak sakur nu datang ti luar. Lain bae dina perkara “JIL”, “Goenawan Mohammad”, “Paramadina”, “Syiah” atawa “Ahmadiyah”. Tapi, oge sikep “anti-Barat”. Pedah mamanggul hitar atawa nyanyina gogorowokan, si Candil Seurieus teu dianggap nyunda. Atawa lain urang Sunda pisan. Padahal, keur kuring, ieu band teh Sunda pisan. Tingali bae ngaranna ge “Seurieus”. Hiji semiotika nu lahir tina kakuatan budaya Sunda nu teu ringrang nyageuhgeuykeun diri sorangan. Pon kitu deui laguna, “rocker juga manusia…”. Keur kuring mah hiji parodi nu Sunda abis.
(Kituna teh, sikep “konservatif” tadi sok dibarungan sikep nu teu konsisten atawa teu konsekuen. Sakumaha nu sok disindirkeun ku Bah Willy, dina konteks mimilisan atawa iinternetan, masih keneh ngeukeuweuk “produk-produk Barat” ieu. Sanajan, keur kuring mah aya alusna oge, Mun ceuk jurus kungfu mah – meureun : Meupeuh musuh ku tanaga batur. Sakumaha hiji grup band lianna, nu salah sahiji laguna Anak Cucu Perang Badar, meupeuh Amerika ku lagu-lagu nu iramana hiphop! Jo,jo,jo…).
Heueuh, (urang) Sunda teh lomba wandana geuning. Boh alatan jarak, oge waktu. Lian ti Sangkuriang, Si Kabayan, atawa Lutung Kasarung. Urang ge boga Aa Gym, si Candil, Rieke Diah Pitaloka, atawa Julia Suryasumantri – putuna Iwa Koesoema Soemantri, isterina almarhum Ami Prijono – nu counseling-counselingna dina majalah Gadis taun 70-an, keur ukuran harita, dianggap malawading alias liberal.
Gang Tengah, wanci pesad sawed, 10 Februari 2009.


text:
Lalajo 3-2 Di SJH Eungap Kupaséréd-séréd
Ngawitan mios téh tabuh 7 ka Sulanjana nukeur tiket Pirsib. Nungguan heula bébérés cenah, hehe.
Teras tabuh 10 jemput kabogoh – mani gaya – Syifa Puspita Sari. Éta ku nyelang bade ka uleman heula, cenah. Singkat carita satengah satu nembé mangkat ka stadion Si Jalak Harupat. Nyelang heula ka SPBU, salin ti pakéan resepsi jadi kostum lalajo Persib bari jeung atribut lengkep.
Jol ka stadion méh pukul dua. Markirkeun heula motor di buruan imah warga. Barang jol ka stadion, kuat ku soak ningali antrian di Timur Utama. Pinuh, metet. Kulantaran bareng jeung pun bojo, janten weh pindah antrian ka Timur 1 , teu pinuh teuing. Pas panto di buka eeh anggeur jol ngadadak minuhan, silih dorong. Hayang paheula-heula asup, lalaki awewe budak nepi ka kolot ngahiji. Halah, ieu pun bojo dugi ka eungapeun… 🙁 Tapi alhamdulillah tiasa lebet, ngan aya anu pikarunyaeun tina antrian teh, aya budak anu pingsan untung aya nu mantuan ti tentara.
Badé lebet ka stadion paséréd-séréd. Tiket nu abdi teu kapariksa ku pulisi…. Aya ku sugema. Nya dijual deui we ku kami ka bobotoh anu butuheun …. Tungtungna mah lalajo Persib téh jadi haratis haha 😀 Ahirna kami lebet ka tribun, ningal antrian di timur utama kami soak, kami foto weh jang kenang2an lawan baso malang. Keur milari tempat anu kosong, pas tos calik pun adi nyarita “Tinggali, Kang, mani asak kieu,” cenah bari ningalikeun pameunteuna.
Ti dinya aya kahariwang, tapi kami tetep reueus najan sakumaha ripuh perjuanganana. Kami sajodo, cinta Persib, masingkeun lebetna ripuh ka obatan ku kamenangan #Persib 3-2. Nuhun hapunten bilih panjang teuing hehe. Ari Sofian/bobotoh.co.id


text:
Ali Sadikin
Ali Sadikin (gumelar di Sumedang, 7 Juli 1927 – tilar dunya di Singapura, 20 Méi 2008 dina umur 80 taun) nyaéta saurang létnan jenderal KKO-AL (Korps Komando Angkatan Laut) anu ditunjuk ku Présidén Soekarno jadi Gubernur Jakarta dina taun1966. Saméméhna, manéhna kungsi nyekel kalungguhan minangka Deputi Kepala Staf Angkatan Laut, Menteri Perhubungan Laut Kabinét Kerja, Menteri Koordinator Kompartemen Maritim/Menteri Perhubungan Laut Kabinét Dwikora sarta Kabinét Dwikora anu disampurnakeun di handapeun pupuhu Présidén Soekarno. Ali Sadikin jadi gubernur anu pohara ngarakyat sarta dipikacinta rahayatna. Alatan éta manéhna digero akrab ku nu nyicingan dayeuh Jakarta kalawan panggero Bang Ali samentara pamajikanana, Ny. Nani Sadikin, saurang dokter huntu, digero Mpok Nani.
Gubernur Jakarta[édit | édit sumber]
Ali Sadikin nyaéta gubernur anu pohara gedé jasana dina ngembangkeun Jakarta jadi hiji dayeuh metropolitan anu modern. Dina kapamingpin manéhna Jakarta ngalaman réa parobahan alatan proyek-proyek pangwangunan buah pikiran Bang Ali, kawas Taman Ismail Marzuki, Kebon Sato Ragunan, Proyek Senen, Taman Impian Jaya Ancol, Taman Ria Monas, Taman Ria Rumaja, dayeuh satelit Pluit di Jakarta Kalér, pelestarian budaya Betawi di wewengkon Condet, dll. Bang Ali ogé nyetuskeun pesta rahayat saban taundina poé nanjeurna dayeuh Jakarta, 22 Juni. Babarengan jeung éta sagala rupa aspék budaya Betawi dihirupkeun deui, kawas kerak telor, ondel-ondel, lenong sarta topeng Betawi, jst.
Manéhna ogé sempet mikeun perhatian ka kahirupan para artis kolot di dayeuh Jakarta anu waktu éta réa ngamukim di wewengkon Tangki, ku kituna wewengkon kasebut dingaranan Tangkiwood.
Sajaba ti éta, Bang Ali ogé ngayakeun Pekan Raya Jakarta anu waktu éta leuwih dipikawanoh kalawan ngaran Jakarta Fair, minangka sarana hiburan sarta promosi dagang industri barang sarta jasa ti sakumna nagara, komo ogé ti luar nagari. Ali Sadikin junun ngabenerkeun sarana transportasi di Jakarta kalawan ngadatangkeun réa beus kota sarta nata trayekna, sarta ngawangun halte (tempat nungguan) beus anu merenah.
Dina kapamingpinan Bang Ali, Jakarta sababaraha-kali jadi nu nyalanggarakeun Pekan Olahraga Nasional (PON) anu nganteurkeun kontingen DKI Jakarta jadi jawara umum salila sababaraha-kali.
Salah sahiji kawijakan Bang Ali anu kontroversial nyaéta ngembangkeun hiburan peuting kalawan sagala rupa klab peuting, ngizinan diayakeunana perjudian di dayeuh Jakarta kalawan mungut pajegna pikeun pangwangunan dayeuh, sarta ngawangun kompleks Kramat Tunggak minangka lokalisasi palacuran. Dina kapamingpinanana ogé diayakeun pamilihan Abang sarta None Jakarta.
Mangsa kalungguhan Ali Sadikin lekasan dina taun1977, sarta manéhna digantikeun ku Letjen. Tjokropranolo.
Kagiatan saterusna[édit | édit sumber]
Sanggeus ngandeg ti jabatanna minangka gubernur, Ali Sadikin tetep aktip dina nyumbangkeun pikiran-pikiranna pikeun pangwangunan dayeuh Jakarta sarta nagara Indonésia. Hal ieu mawa ka posisi kritis minangka anggota Petisi 50, hiji jumplukan anu diwangun ti inohong-inohong militer sarta swasta anu kritis ka pamaréntahan Présidén Soeharto.
Maot[édit | édit sumber]
Bang Ali maot di Singapura, Salasa, 20 Méi 2008. Manéhna ninggalkeun 5 urang anak lalaki sarta pamajikan kaduana anu ditikah sanggeus Nani miheulaan maot. Layonna dikurebkeun di TPU Tanah Kusir.


text:
Leonardo Dicaprio
Leonardo DiCaprio, nya èta saurang aktor Amerika Serikat anu mangrupa turunan Italia-Jerman[1]. Bapana George urang Italia, indungna Irmellin anu asalna ti Jerman[1]. Budakna dingaranan Leonardo DiCaprio kusabab indungna resep pisan ka Leonardo Da Vinci[1].Ngaranna diperkirakeun asalna ti indungna anu asli urang Jerman Irmalin anu ngalaman manhéhna najong indungna nalika ningali lukisan DaVinci di Uffizi[2]. Sabada manéhna lahir, indung jeung bapana geus pipirakan[2].Dicaprio babar dina bulan November[1]. Hubungan pribadina jadi daya irut media, DiCaprio ulin jeung sababaraha awèwè kaasup saurang model Kristen Zang sarta modèl asal Inggris Emma Miller[1]. Taun 2001, manèhna bobogohan jeung model asal Brazil Gisele Bündchen anu antukna pisah taun 2005[1]. Satuluyna DiCaprio bobogohan jeung model deui Bar Refaeli nalika bulan November 2005[1]. Ayeuna DiCaprio keur ngajalankeun hubungan anu serius jeung Bar Rafaeli[1]. Malah DiCaprio keur diajar agama Yahudi da manèhna boga niat pikeun pindah agama jang kabogohna[1].
Daptar eusi
Karir[édit | édit sumber]
Bakat akting DiCaprio geus kaasah ti mimiti manèhna leutik kènèh. Harita manèhna asup kakelompok teater the Mud People anu sering minton di Los Angeles[1]. DiCaprio tuluy mintonkeun pangabisana dina sababaraha film atikan, iklan, kaasup acting singkatna dina drama kulawarga The New Lassie[1]. Dina taun 1991, DiCaprio maèn dina film munggaranana Critters 3[1]. Nalika umurna 19 taun, DiCaprio meunang kasempetan pikeun acting jeung Johnny Depp dina film What’s Eating Gilbert Grape[1]. Kulantaran kamampuanana anu ngirut dina èta film, jang nu munggaran Dicaprio meunangkeun nominasi Oscar kategori Aktor Pendukung Terbaik[1]. Di taun 1995, DiCaprio acting dina tilu fim sakaligus, The Quick And The Dead, Total Eclipse, jeung The Basketball Diaries[1]. Di taun 1996, DiCaprio merankeun tokoh Romeo dina film anu diangkat dumasar kana novel karangan William Shakespeare Romeo + Juliet[1]. Ti harita ngaranna disajajarkeun jeung aktor anu geus moyan tiheula James Dean[1]. Film DiCapriosèjènna anu suksès nya èta TITANIC, dimana manèhna merankeun kabogohna Kate Winslet,Jack Dawson[1]. Titanic sorangan bisa meunangkeun 14 nominasi Oscar, anu meunang 11 diantarana kaasup katègori Best Picture dan Best Director , anu jadi film panglasrisna di sapanjang jaman[1].Tuluy DiCaprio tampil dina sababrah film sèjènna kayaning Catch Me If You Can 2002, jeung The Aviator 2004 dimana Dicaprio meunangkeun nominasi Aktor Terbaik dina piala Oscar[1].
Filmografi[édit | édit sumber]
- 1991: Criters 3
- 1992: Poison Ivy
- 1993: This Boy's Life, What's Eating Gilbert Grape
- 1995: The Quick And The Dead, The Basketball Diaries, Total Eclipse
- 1996: Romeo + Juliet , Marvin's Room Hank
- 1997: Titanic
- 1998: The Man In The Iron Mask, Celebrity
- 2000: The Beach
- 2001: Don's Plum
- 2002: Catch Me If You Can
- 2003: Gangs Of New York
- 2004: The Aviator
- 2006: Blood Diamond, The Departed
- 2007: The 11th Hour
- 2008: Body Of Lies, Revolutionary Road
- 2009: Shutter Island
- 2010: Inception
Panglèlèr[édit | édit sumber]
- 1993: Academy Award dan Nominasi Golden Globe dalam film What’s Eating Gilbert Grape
- 1998: Nominasi Aktor Terbaik Golden Globe dan 2 SAG Awards dalam film Titanic
- 2002: Nominasi Aktor Terbaik Golden Globe dalam film The Aviator
- 2005: Nominasi Aktor terbaik Academy Award , 2 SAG Award dan memenangkan sebuah Golden Globe dalam film Catch Me If You Can
- 2007: Nominasi untuk Aktor Terbaik Academy Award, Golden Globe dan SAG Awards dalam film Blood Diamond dan The Departed


text:
Réspon impuls
Réspon impuls tina hiji sistem nyaéta kaluaran sistem kasebut mangsa diasupan impuls, nyaéta sinyal asupan nu kacida singketna. Sacara matematis, hiji impuls bisa digambarkeun salaku hiji fungsi délta diract pikeun sistem waktu kontinyu, atawa sabagé fungsi délta kronecker pikeun sistem waktu diskrit.
Réspon impuls, h(t), tina hiji sistem LTI nyaéta respon sistem kasebut mangsa diasupan sinyal , atawa:
Fungsi h(t) téh sambarang, sarta ajénna teu kudu enol pikeun t<0.
Upama h(t) = 0 pikeun t<0 mangka sistem kasebut disebut kausal.
Tempo ogé[édit | édit sumber]
Rujukan[édit | édit sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Kategori:Préféktur Gifu
Gifu Prefecture (岐阜県 Gifu-ken?) nyaeta salah sahiji préféktur aya di Wewengkon Chūbu, Wewengkon Chūkyō Jepang. Ibukotana nyaeta Kota Gifu.
-
Artikel utama kategori ieu nyaeta Préféktur Gifu.
Subkategori
Kategori ieu ngawengku 4 subkategori ti 4.
A
- Angkutan kareta di Préféktur Gifu (3 C, 1 P)
G
- ► Gifu, Gifu (4 P)
K
- ► Kota di Préféktur Gifu (21 P)
U
- ► Urang Préféktur Gifu (1 P)
Artikel-artikel na kategori "Préféktur Gifu"
2 kaca ti 2 di handap asup kana ieu kategori.


text:
Lampu néon
Lampu néon nyaéta lampu listrik nu bangunna saperti songsong gedé dieusi gas néon.[1] Néon nyaéta jinis gas nu lamun kasundut ku kawat listrik ruhay sok milu hurung.[1] Sok aya lampu néon diparalat purilit dibangun aksara nepi ka kabaca, nu kitu biasa pikeun réklameu.[1]
Lolobana barang-barang anu bisa dijieun ruhay baris ruhay ngan lamun barang-barang éta panas.[2] Contona, dina lampu-lampu pijar biasa, aya filamen anu kudu dipanaskeun nepi ka suhu anu luhur sangkan bisa ngahasilkeun cahya.[2] Tapi ogé aya loba bahan anu bisa berpijar dina kelir-kelir béda tanpa jadi panas.[2] Bahan-bahan éta ngaluarkeun cahya ieu sabot sinar-sinar ultraviolet anu henteu katempo murag diluhurna.[2] Sinar-sinar anu henteu katempo ieu "ngahudangkeun" bahan-bahan éta, sarta kaluarna cahya anu dihasilkeun dingaranan "fluorescence" (pendaran).[2]
Kecap "fluorescence" (pendaran) asalna ti ngaran mineral "fluorspar", anu bisa berpendar dina kelir-kelir béda.[2] Sawatara bahan baris berpendar ngan lamun ngawangun gas, anu séjénna ngan lamun ngawangun cairan, sarta anu séjénna deui lamun ngawangun jadi padet.[2] Bahan-bahan anu pang pentingna nyaéta bubuk-bubuk kristal padet anu dingaranan "fosfor".[2]
Lumangsungna pendaran nu kahiji nyaéta sinar-sinar anu "ngahudangkeun" nu murag dina bahan berpendar kudu diserep ku bahan éta.[2] Ayeuna sinar-sinar ieu sabenerna nyaéta hiji wangun-wangun énérgi.[2] Jadi atom-atom nu tangtu di jero bahan-bahan éta narima sawaréh ti énérgi ieu sarta jadi "hudang".[2] Dina waktu anu pohara singget dina kaayaan "hudang" ieu, atom-atom éta balik ka kaayaan alamiah, saperti mimiti.[2] Salila prosés ieu, atom-atom éta ngaluarkeun énérgi tambahan anu geus diserep dina wangun cahya, dingaranan "pendaran".[2]
Lampu-lampu pendar digawé sabot saab cai raksa diasupkeun kana hiji tabung kaca panjang.[2] Saterusna arus listrik dialirkan kana tabung ieu.[2] Ieu ngahasilkeun sinar-sinar ultraviolet.[2] Dinding lampu bagian dilapisan ku "fosfor" sarta fosfor ieu nyerepan kabéh sinar ultraviolet.[2] Fosfor jadi "hudang", sakumaha tadi dijelaskeun ku kituna bisa ngaluarkeun cahya.[2]
Kalayan pendaran kira-kira opat kali cahya bodas bisa dihasilkeun minangka lampu-lampu pijar biasa.[2] Lampu-lampu pendar tahan sapuluh kali leuwih lila ti lampu-lampu pijar biasa.[2] Lampu-lampu éta ogé bisa dijieun dina sagala rupa wangun.[2] Alatan kauntungan-kauntungan ieu, lampu pendar leuwih loba dipaké di imah-imah, sakola-sakola, toko-toko sarta pabrik-pabrik.[2] jancok bandung


text:
Di handap ieu paribasa jeung babasan sunda bagean ka-2
201. Gantung teureuyeun.
Hartina : Henteu bisa terus daharna, sabab dahareunana geus béak atawa daharna kapaksa kudu eureun heula, ku lantaran aya dahareun nu didagoan.
202. Nyium bari ngégél.
Hartina .
I. Omonganana mah hadé, ngan haté jeung maksudna goréng.
II. Salakina dipisobat, ari pamajikanana dibogohan atawa sabalikna : Pamajikanna dipisobat, ari salakina dibogohan.
203. Ngégél curuk.
Hartina:
I. Teu meunang naon-naon atawa teu kabagian naon-naon.
II. Teu hasil maksud.
204. Ulah unggut kalinduan, ulah gedag kaanginan.
Hartina : Ulah kagoda, kaganggu atawa kabéngbat ku rupa-rupa, lamun urang keur nyanghareupan hiji maksud anu hadé.
205. Ngagedag bari mulungan.
Hartina : Nanyakeun hiji perkara ka batur anu urang tacan nyaho, tapi embung kanyahoan yén tacan nyaho. Ku lantaran kitu, api-api geus nyaho.
206. Gedé gunung pananggeuhan.
Hartina : Adigung ku lantaran boga kolot atawa baraya baleunghar atawa jareneng.
207. Gedé hulu.
Hartina : Adigung.
208. Gedé-gedé kayu randu, dipaké pamikul bengkung, dipaké lincar sok anggang, dipaké pancir ngajedig.
Hartina : Ngeunaan ka jelema anu jangkung tur dedeg, ngan hanjakal gawéna jeung karajinanana goréng.
209. Geledug cés.
Hartina : Disangka arék hébat, tapi buktina atawa jadina mah henteu kitu.
210. Nyalindung ka gelung.
Hartina : Milu hirup ka pamajikan anu loba pakayana.
211. Legok tapak genténg kadék.
Hartina : Loba luangna, pangalamanana jeung kanyahona.
212. Geulis sisi, laur gunung, sonagar huma.
Hartina: Ari rupa mah tegep, ngan dangong dusun.
213. Geus cumarita
Hartina: Geus kawin sarta imah-imah sorangan; geus misah ti kolot.
214. Gindi pikir belang bayah.
Hartina: Goréng haté, dolim; julig; dengki.
215. Ginding kakampis.
Hartina : Ari paké mah ginding, ngan duit teu boga.
216. Dipiamis buah gintung.
Hartina : Disangka hadé jeung bageur, tapi buktina goréng jeung jahat.
217. Pagirang-glrang tampian.
Hartina : Paunggul-unggul nyiar rejeki; teu daék silih seblokan.
218. Giri lungsi tanpa hina.
Hartina : Nu luhur jeung nu handap sarua baé, ulah dihina!
219. Anjing ngagogogan kalong.
Hartina : Mikahayang nu moal bakal kasorang.
220. Hadé gogog, hadé tagog.
Hartina : Hadé basa jeung hadé tingkah-lakuna deuih.
221. Nya ngagogog nya mantog.
Hartina : Nya nitah ka batur, nya prak ku manéh.
222. Goong nabeuh manéh.
Hartina : Ngunggulkeun diri atawa kulawarga sorangan.
223. Goong saba karia.
Hartina : Datang sorangan ka nu keur kariaan sanajan henteu diondang ogé, maksudna hayang dititah digawé sangkan seubeuh baranghakan.
224. Mobok manggih gorowong.
Hartina : Aya lantaran pikeun ngalaksanakeun kahayang anu henteu gampang pihasileunana.
225. Teu gugur teu angin.
Hartina : Saméméh kajadian naon-naon, teu aya pisan béja, lantaran, atawa cicirén heula.
226. Gunung tanpa tutugan = Sagara tanpa tepi.
Hartina : Euweuh anggeusna, euweuh béakna.
227. Gurat batu.
Hartina : Pageuh kana jangji.
228. Guru, ratu, wongatua karo.
Hartina : Guru, Raja atawa Kapala Nagara, indung-bapa jeung mitoha, wajib dihormat jeung diturut paréntahna.
229. Halodo sataun lantis ku hujan sapoé.
Hartina : Kahadéan anu sakitu-lilana jeung gedéna, leungit ku kagoréngan atawa kacua sakali, tur leutik.
230. Taya halodo panyadapan.
Hartina : Terus baé digelendeng atawa dicarékan.
231. Hambur bacot, murah congcot.
Hartina : Goréng sungutna jeung sok mindeng nyarékan deuih, tapi béréhan. Sok daék barangbéré dahareun.
232. Hampang birit.
Hartina : Daékan dititah.
233. Hampang leungeun.
Hartina : Babari neunggeul, babari mergasa.
234. Handap lanyap.
Hartina : Handap asor, daék ngahormat ka batur, tapi boga haté luhur, tungtungna sok ngunghak jeung kurang ajar. Temahna batur loba anu teu resepeun.
235. Hirup dinuhun, paéh dirampés.
Hartina: Rido pisan, pasrah pisan; teu boga kahayang naon-naon
236. Hapa-hapa gé ranggeuyan.
Hartina : Miskin-miskin ogé da boga salaki, aya nu ngurus jeung nangtayungan.
237. Haréwos bojong.
Hartina : Harewos anu cukup tarikna, nepi ka kadéngé ku jelema anu deukeut kalawan tétéla pisan.
238. Getas harupateun = Pingges harupateun.
Hartina : Gampang pisan nyalahkeun atawa ngahukum ka batur.
239. Harus omong batan goong.
Hartina : Béja téh sasarina sok gampang jeung gancang naker nerekabna, ku lantaran umumna sok pabéja-béja.
240. Héjo tihang.
Hartina : Resep jeung remen gunta-ganti imah, tempat atawa pagawéan.
241. Hérang-hérang kari mata, teuas-teuas kari bincurang.
Hartina : Bareto mah beunghar, ayeuna kari miskinna.
242. Hérang caina beunang laukna.
Hartina: Nu dipikahayang bisa laksana tur henteu kalawan nganyenyeri batur.
243. Sahérang-hérangna cai béas.
Hartina : Galibna haté téh hésé pisan beresihna ka jelema anu geus bukti tas nganyenyeri ka urang.
244. Henteu gedag bulu salambar.
Hartina : Henteu sieun atawa gimir saeutik-eutik acan.
245. Heueuh-heueuh bueuk.
Hartina : Ngarempugan ari di luarna mah, ngan baé henteu terus jeung haténa.
246. Nyieun heuleur jeroeun huma.
Hartina : Henteu raket jeung dulur, paharé-haré baé.
247. Heuras létah.
Hartina : Ku lantaran heuras haténa, omonganana ogé nyarugak, matak teu ngeunah ka batur.
248. Totopong heureut dibébér-bébér, geus tangtu soéh.
Hartina : Hésé béléké pisan nyukupkeun rejeki anu saeutik, lamun kasusahanana loba tur gedé.
249. Heurin ku létah.
Hartina : Hayang jeung perlu ngabéjakeun hiji perkara, ngan sieun pok, ku lantaran loba karisi/ karémpan.
250. Kahieuman bangkong.
Hartina : Ku ayana barang titipan di urang, urang téh nepi ka jiga beunghar katénjona ku batur mah, padahal miskin teu boga naon-naon.
251. Ngahihileudan
Hartina : Ngahalangan jadina hiji perkara, upamana jual-beuli, kawin jeung loba-loba deui, ku ngagogoréng, mitenah nu lain-lain sangkan ulah jadi.
252. Inggis batan maut hinis = Rémpan batan mesat gobang.
Hartina : Inggis jeung paur kabina-bina.
253. Haripeut ku teuteureuyeun.
Hartina : Gancang atoh dina meunangna rejeki: naha duit, kadaharan atawa barang, kalawan teu ngingetkeun balukarna, ieu téh rejeki halal atawa haram.
254. Teu hir teu walahir, teu kakak teu caladi, teu aro-aro acan.
Hartina : Teu baraya, teu kaka, teu adi, teu alo-alo acan. Teu baraya saeutik-eutik acan. Deungeun-deungeun tulén.
255. Hirup dinuhun, paéh dirampés.
Hartina : Pasrah pisan, rido pisan: teu boga kahayang naon-naon.
256. Hirup ku panyukup, gedé ku paméré.
Hartina : Hirup samahi-mahi ku paméré batur baé, sabab teu purun hojah sorangan dina enggoning nyiar kipayah.
257. Hirup ulah manggih tungtung, paéh ulah manggih béja.
Hartina : Kudu bageur, kudu hadé laku-lampah, supaya alus kacaritakeunana.
258. Hujan cipanon
Hartina : Ceurik balilihan.
259. Hulu gundul dihihidan.
Hartina:
Nu keur untung tambah untung.
Nu keur ngeunah tambah ngeunah.
Nu keur mulia tambah mulia.
260. Nyanghulu ka jarian.
Hartina : Ngawula ka jelema anu sahandapeun harkatna atawa pangartina.
261. Hunyur mandéan gunung.
Hartina : Nyaruaan ka jelema anu saluhureun harkatna, darajatna atawa pangabogana.
262. Nya di hurang, nya di keuyeup.
Hartina : Di unggal jelema ogé, nya kitu baé, taya bédana, sarua. Mungguhing wiwirang atawa kateungeunahan haté mah, boh di ménak boh di somah, sarua baé teu aya bédana saeutik-eutik acan.
263. Dihurun-suluhkeun = Dikompét-daunkeun
Hartina Teu dibéda-béda, disaruakeun baé. Lamun goréng, goréng kabéh; lamun hadé, hadé kabéh.
264. Ngahurun balung ku tulang.
Hartina : Diuk bari nangkeup tuur ku lantaran keur prihatin, upamana : keur teu boga gawé, euweuh duit, euweuh dahareun jeung euweuh pakéeun.
265. Hurung nangtung, siang leumpang.
Hartina : Ginding, karana maké papakéan atawa perhiasan anu aralus.
266. Ieu aing.
Hartina : Boga rasa pangpunjulna, pangbeungharna atawa panggagahna.
267. Ilang along margahina, katinggang pangpung dilebok maung, rambutna salambar, getihna satétés, ambekanana sadami, agamana darigamana, kaula nyérénkeun.
Hartina : Masrahkeun sagala-galana, hadéna, goréngna, bagjana, cilakana.
268. Indit sirib anak-éwé.
Hartina : Teu saurang-urang acan anu ditinggalkeun, awéwé-lalaki, kolot-budak, dibawa kabéh.
269. Teu nginjeum ceuli, teu nginjeum mata.
Hartina : Ngadéngé jeung nénjo sorangan, lain cenah jeung baruk.
270. Indung lembu bapa banténg.
Hartina : Ti indung ti bapa turunan beunghar.
271. Indung suku ogé moal dibéjaan.
Hartina : Baraya nu pohara deukeutna ogé moal rek dibéjaan.
272. Inggis batan maut hinis.
Hartina : Pohara risina.
273. Ipis kulit beungeut.
Hartina : Gedé kaéra
274. Pakotrék lteuk.
Hartina : Laki-rabi ti ngongora nepi ka kolot pisan, pada-pada geus jadi aki-aki, nini-nini.
275. Iwak nangtang sujén.
Hartina : Wani nyorang picilakaeun, pibalaieun atawa pibahayaeun.
276. Leumpeuh yuni.
Hartina : Gampang pisan kaancikan susah haté, atawa teu kuat nahan gogoda.
277. Miyuni hayam kabiri.
Hartina :
Leutik burih, babari sumerah éléh.
Lalaki nu babari sumerah ka awéwé.
278. Legok tapak, genteng kadék.
Hartina Loba luangna, loba pangalamanana.
279. Ngadék sacékna, nilas saplasna.
Hartina : Ngomong (nyarita) anu teu dileuwihan atawa dikurangan.
280. Kajeun panas tonggong, asal tiis beuteung.
Hartina : Kajeun teuing capé digawé, asal bisa dahar kalawan cukup.
281. Ginding kakampis.
Hartina : Ari paké mah ginding, ngan duit teu boga.
282. Ngarep-ngarep kalangkang heulang.
Hartina : Ngarep-ngarep hiji perkara anu kacida banggana jeung susah pihasileunana.
283. Kalapa bijil ti cungap.
Hartina : Ngucah-ngacéh rasiah sorangan, anu matak cilaka.
284. Méré langgir kalieun.
Hartina : Méré naon-naon anu bisa jadi aya pisusaheunana atawa pibalaieunana.
285. Kai teu kaur ku angin.
Hartina : Unggal jelema awal-ahir tangtu bakal pinanggih jeung kasusahan.
286. Tinggar kalongeun.
Hartina : Teu sieun atawa teu nurut, ku lantaran remen teuing digelendeng atawa dicarékan.
287. Ngéplék jawér, ngandar jangjang, miyuni hayam kabiri.
Hartina : Leutik burih, borangan, sieunan, kecing.
288. Kandel kulit beungeut.
Hartina : Teu boga kaéra.
289. Ngandung haté.
Hartina : Aya kanyeri ti batur, tapi teu ditémbongkeun. Balukarna: rasa teu ngeunah téh aya baé, teu leungit-leungit.
290. Ngarep-ngarep béntang ragrag.
Hartina : Ngarep-ngarep anu pamohalan bakal kasorang atawa kajadian.
291. Buntut kasiran.
Hartina : Korét.
292. Cikaracak ninggang batu, laun-laun jadi legok.
Hartina : Najan bodo asal leukeun diajarna laun-laun ogé tangtu bisa.
293. Kawas kacang nlnggang kajang.
Hartina : Ngomongna tarik tur gancang, biasana ngeunaan ka awéwé nu keur ngambek bari nyarékan.
294. Kéjo asak, angeun datang.
Hartina : Sapagodos jeung maksud urang, atuh teu talangké deui harita kénéh dilaksanakeun.
295. Leuleus kéjo poena.
Hartina : Beuki lila beuki bageur jeung sabar, anu tadina mah sakitu bengisna.
296. Kélék jalan.
Hartina : Ngeunaan tempat anu teu gampang didatanganana, karana tempatna jauh ti jalan gedé.
297. Ulah ngéok, méméh dipacok.
Hartina : Lamun urang nyanghareupan pagawéan anu bangga, prung baé heula lampahan, ulah arék horéam ti saméméhna.
298. Sieun képlok, tuluy bahé.
Hartina : Risi bisi rugi ku saeutik, ahirna rugi gedé.
299. Daharna sakésér daun.
Hartina : Ngeunaan ka barudak anu remen pisan dahar, méh taya towongna.
300. Kebo mulih pakandangan.
Hartina : Balik ka lembur sorangan sabadana ngumbara di lembur batur.


text:
Naskah drama bahasa sunda untuk 8 orang 4 cewe 4 cowo1
Ini adalah Jawaban Tersertifikasi
Tuluy maranehna sipa-siap rek mangkat bolos tapi di tegor ku km !Km : heh, maraneh rek mangkat kamarana ?dadan : naon maneh? Kumaha urang weh, urang rek kamana ke ! lain urusan maneh !Dudun : awas siah lamun maneh bebeja ka guru, lamun bebeja maneh moal aman di kelas !Dadan dudun : bener !
Tulu maranehna marangkat bari geus di caram ge ! tapi km boga pikiran rek di bejakeun tah barudak tteh ka guru bp.
Km : ku urang bejakeun weh ah, dari pada beuki badeg wae barudak teh
Km terus mangkat ka ruang bp, kabeneran di guru bp kkeur aya di ruanganna .
(di ruang bp)Km : assaamualaikum !Guru bp : waalaikumsallam ! mangga asupKm : nuhun pak !Guru bp : mannnga calik jang ! aya naon !Km : kieu pak, di kelas simkuring tek aya barudak anu baradung pisan, maranehna bbolos wae, cikeneh ge maranehna kaluar pak bolos. Da pedah teu aya guruna.Guru bp : saha, di kelas mana !Km : ti kelas 9z pak nyaeta dadan, didin, sareng dudun pak !Guru bp : het budak eta dei !Km : muhun pak !Guru bp : nya entos nuhun laporanna, ke rek di urus weh ku bapak !Km : owh..nuhun atuh pak !Guru bp : muhun jang !Km : assalamualaikum pak !Guru bp : waalaikum salam....!!
Dijalan rek bolos, maranehna neangan tempat sakeur bolos.
(DIJALAN REK BOLOS)Dudun : Dan, Din urang bolos kamana yeuh !Dadan : kumaha lamun ka tempat bilyard!Dudun : urang mah hayu ! kumaha din !Didin : hayulah!(bari kapaksa)Dudun : dih nyantaiweh moal kanyahoan iyeuh didinyamah ! bawa santai weh poe ayeunamah !Dadan : hayu urang mangkat, cbut bray !
Tuluy maranehna teh marangkat ka tempat anu di tuju nyaeta tempat bilyar tea. Pas poe senenna te maranehna asup sakola dei, tuluy km merebeja ka maranehna yen maranehnateh di pannggil kku guru BP !
(di kelas)Km : dadan, didin, dudun. Maneh titah ka ruang bp !Dudun : emang urang aya masalah naon jeung guru bp ?km : kadi tu weh lamun teu percaya mah !Didin : nu bener maneh !Km : bener, lamun teu kaditu ke maneh di kaluarkeun ti sakola !Dadan : maneh bebejanya kamri uurang barolos !Km : emang lamun heueuh kunaon ?Dudun : maneh geus wani kaarurang ?Dadan : bray dari pada urang di kaluarkeuh, hayu weh uurang pada kaditu.Didin : bener dan, hayu weh urang pada kaditu !Dudun : hayulah hayu !Dadan : awas siahhhh...!!!!
Tuluy maranehnateh mangkat ka ruang BP. Bari maranehna ge sieuneun.(diruang bp)Dadan : assalamualaikum !Guru bp : waalaiikuum salam, arasup maneh !Didin : aya naon yeuh pa abdi sadaya di ppiwarang kadieu !Guru bp : maneh nu ngarana DADAN, DIDIN, jeung DUDUN lain ?3an : muhun pak !Guru bp : maneh barolos wae nya?3an : heunteu pak !Guru Bp : nu bener maneh ! aya laporanna yeuh !Dadan : nya muhun pak, arurang emang sok bolos, tapi abdimah tara ngajakan pak!Guru bp : ah...ayeunamah tong silih salah keun, tos loba bukti jeung laporana da !, yeuh surat berekeun ka kolot maneh, pokona isukan maneh kudu datang jeung kolot maneh.Dudun : nya entos atuh pak, abdi tiluan menta hampura weh pak ! janji moal kitu dei !Guru bp : geu ulah loba omong, kaluar weh geura, tong poho isukan !Dadan : nya pak, assalamu alikum pak ? (bari salim3an)
Enjingna, pas maranehna di jero kelas, maranehna di pangggil ka ruangan guru bp, da kolotna datang !
(diruang bp)Dadan : assalamualaikum !Guru bp : waalaikumsalam, asup !Guru bp : punten pak ! bapak wali ti saha ! Pak Udin : owhh...kieu yeuh pak, maranehna teh duduluran abdi, kabenerean bapakna si dudun jeung si deden ramana tos almarhum ! jadi abdi ngawalian budak ttiluuan, ngmong-ngomong aya naon yeuh pak !
Guru bp : kieu pak, maranehna tiluan tara asup sakola, tos saminggu maranehna bolos wae !Pak Udin : nu bener pak, da unggal poe mah mranehna teh sok mangkatt wae ti bumimah !Guru bp : abdi ngagaduhan laporan ti budak osis sareng kmna yen manehnateh ceunah sok bolos di tempat bilyard !Pak udin : nu bener maneh dan !Dadan : eeee.....nya pak ! hampuraweh pak !Pak udin : astagfirullan, maneh tos di bayaran mmal-mahal sakola didieu, tapi sikap maneh ayeuna kieu ! bapak teh teu hanyang manneh kos bapak, Cuma jadi kuli pabrik !Dadan : NYA HAMPURA WEH NYA PAK !Pak udin : Tah ayeunamah simkuring serah keun weh ka bapak ! bade di kumaha keun yeuh pak !Guru bp : kieu yeuh pak, abdi sareng gguru atos nggarundingkeu yen iyeu budak tiluan teh rk di DO wae ti sakola iyeu !3an : pak, beri keringanan atuh pak!Dadan : abdi janji bade ngarubah sikap abdi !Guru bp : bener maneh jannjiDadan : demi allah pak abdi bade nagrubah sikap !Guru bp : nya entos atuh pak, ayeunamah kieu weh iyeu budak tiluan teu jadi di do tapi iyeu budak bade di skor weh saminngu teu meunag sakola heula !Pak udin : nya nuhun atuh pak !Guru bp : nuhun tos datang pak !Pak udin : nya sami’’ pah, hampurakeun


text:
Samurai
-
“Samurai” dialihkeun ka dieu. Pikeun kagunaan sejen, tingali Samurai (disambiguasi).
Samurai (侍? atawa, jarang dipaké, 士) nyaéta hiji watesan keur kaum bangsawan militer dina jaman pra-industri Jepang. Kecap 'samurai' asalna tina basa Jepang nyaéta 'samorau', nu hartina 'babakti'.
Mistik jeung kanyataan[édit | édit sumber]
Sabagéan gede samurai (dina jaman Edo) diwengku ku kode etik kahormatan disebut Bushido (武士道 Bushidō?), sarta aturan-aturan nu nuturkeun kana kode etik kahormatan eta. Salah sahiji bagéan tina kode etik Bushido nyaéta seppuku (切腹 seppuku?), nu ngidinan motong anggota badan keur malikeun kahormatan samurai. Sanajan kitu, Kode Bushido ditulis dina mangsa-damai sarta teu sakabéhna nembongkeun karakter samurai salaku tangtara. Sabaraha karakter romantis samurai, diajar tradisi Kobudo sarta Budo, nu nembongkeun sisi sejen kahirupan samurai salian ti tangtara.
Rujukan[édit | édit sumber]
Pilm Samurai[édit | édit sumber]
- The Hidden Fortress
- Seven Samurai
- Sanjuro
- Yojimbo
- The Last Samurai
- Samurai Trilogy
- When the Last Sword Is Drawn
- Kagemusha
Tumbu kaluar[édit | édit sumber]
- SengokuDaimyo.com The website of Samurai Author and Historian
- Anthony J. Bryant
- Hagakure: The Book of the Samurai online
- Samurai Archives
- The God of Samurai
- Simulated combat between a Samurai and an armored knight
Baca ogé[édit | édit sumber]
- Kéndo
- Kiri sute gomen
- The Last Samurai
- Le Samouraï
- Onna bugei-sha
- Klan Minamoto
- Miyamoto Musashi
- Samurai (hacking)
- Seiwa Genji
- Klan Taira
- Takeda Shingen
- Tanka o kiru
- Uesugi Kenshin
- Rurouni Kenshin
- Samurai Champloo
- Okinawan Samurai


text:
YAYASAN PANGERAN SUMEDANG
Akte Notaris Mr. Tan Eng Kiam Tgl. 21 - 4 - 1955 No. 98 dan Akte Notaris Herati Adibah Tgl. 14 - 9 - 2005 No. 02
Jalan Prabu Geusan Ulun 40 Srimanganti Sumedang 45311 Telp./FAX. (0261) 201714
Dawuhan Kanjeng Pangeran Aria Soeria Atmadja ( P. Mekkah )
1. Manusa mah kudu cicing dina rasa sareng rumasa, nganggo nyalikan dina korsi eling, mayungan meja wiwaha, nu ditaplakan ku iman, nganggo amparan ku kasabaran, ditelekungan ku elmu, nu dibanderaan ku ikhlas.
2. Manusa nu lumampah kudu tutunggangan wiwaha, bulu napas, diselaan ku asihan, dikadalian ku pamilih, disebrakan ku kahormatan satia, didudukuy ku lungguh, disanggawedian ku pangarti, sareng rintih, diapis buntutna ku jujur, nganggo pecutna ku elmu, nu dicandakna banderana sabar, panganggona ridho, soleh, pibalukareunnana kabagjaan. (Tah ieu jalanna jalmi Islam).
3. Kanggo nu nyarengannana kawalapadna Bani Adam nu disebut Islam, nu linggih dina korsi eling, sareng lumampah tunggang kuda miwaha :1. Kipasrah, 2. Kisumerah, 3. Kiridho, 4. Kiiklas, 5. Kitumamprah, 6. Kisumangga, kakudrat Illahi dikapalaan ku percaya. ( Iman ).
4. Sawangsulna manusa ulah aya dina jagal cidra sareng ngarasula, ulah linggih dina korsi hilap sareng bengbatan, mayunan meja lalawora, nu ditaplakan ku mang-mang, nganggo amparan ku kabarangasan, nganggo telekung ku hasud takabur, nyandak banderana haranga.
5. Anu lumampah tunggang kuda amarah, nu diselaan ku haranga, dikadalian ku dengki, disebrakan ku harak, didudukuy ku umangkuh, disanggawedian ku licik sareng delit, nganggo pecutnta ku takabur, diapis buntutna ku murugul, nu dicandak banderana Bengal, panganggona bohong, pibalukareunana bahaya. ( Tah ieu jalana atanapi erelna Islam )
6. Kanggo nu nyarengan kawalapadna karunia Bani Adam nu di sebut islim, linggih dina korsi bengbatan, sareng kuda amarah : 1. Kireuwasan, 2. Kirisi, 3. Kiriweuh, 4. Kihariwang, 5. Kikeueung, 6. Kisieun, dikapalaan ku mang-mang, numawi disebut jalmi islim.
Pengurus Yayasan Pangeran Sumedang
Ketua Umum,
R. I. Lukman Soemadisoeria
Tina Koleksi
R.A.A Soeria Danoeningrat


text:
Tjoendoek kana woekoening taoen, datang kana mangsaning boelan, nepi kana djangdji pasini, pasang soebaja, oerang kampoeng lilimboengan, ti padésan patamboear, kaojagkeun koe geundjleungna djaman noe ngadjak handjat kana hambalan kaloehoengan.Kaloehoengan karoehoen noe dikeben-keben dipangkring koe kapamalian, broeh-bréh tingsarelap dina kepék kasinaran koe sorotna djaman.
Gerentes sepoeh-sepoeh di pilemboeran noe teu mantra-mantra ka nagara, ting gandeuang nembongkeun tandangna, pagandang-gandang paginding-ginding dina kalangan Poesaka. Komo barang djol mah pangondang ti poepoehoenan Poesaka, mani tingkorédjat, tjaroeringhak paheula-heula nemonan pangangkiran poepoehoenanana noe djadi boeah kalboena.
Abdi gé noe kasebat oerang kampoeng baoe lisoeng, bet djorodjoj aja maksad hajang dongkap kana pakalangan, moeng éstoe lieuk euweuh-ragap taja, teu aja kikintoen noe saé, kawantos ti pagoenoengan, moeng hatoer loemajan baé manawi kamanah ieu njanggakeun dongéng toetoengkoesan ti sepoeh noe parantos teu aja di kieuna, nalika G. Koentji diboeka diadegan gedong peteng, kieu sanggemna: ,,Eueuh, atoeh G. Koentji geus diboeka mah geus nintkal kana oegana.”
Sanggem abdi: ,,nintjak kana oega koemaha mama?”
Doepi sanggemna: ,,Nintjak kana oega, kapan koe sepoeh-sepoeh baheula mah djadi toengtoeng saoer, di mana G. Koentji geus diboeka, G. Palasari kagiridig koe Walanda, Pangéran Soemedang moegoeran, teu poetra teu poetoe, engkéna mantenna ngalih ka Rantja Bango, ,,BOER-LES.” Ari di aloen-aloen njieun goegoenoengan, dingaranan Lingga Wati.
Sanggem abdi: ,,geuning éta maké boer les-boer les kitoe, naon hartosna?”
Pisanggemna: ,,Ah, éta mah dédéngékeun baé, engké ogé kasorang.”
II. Di mana HANDJOEANG geus siroengan, BITOENG iwoengan, pelak Embah Sajang Hawoe noe di Koeta Maja téa (tilas dajeuh baheula) di Tjilaoet-eureun ngadeg nagara; oerang Soemedang tjoréngtjang, da djalemana patamboear, indit sirib karoeli ngadon boeniaga di dajeuh anjar téa. Malah koengsi disoesoelan koe kapala-kapalana, tapi noe njoesoelan ogé teu maroelang deui, lep-lep baé bebetah di pangoembaraan.”
Tah, koe lantaran di Soemedang tjoréngtjang, dajeuh téh bakal pindah ka Oedjoeng Djaja (district Tomo); ari kota ajeuna djadi district sepi, ngan di dinja téh bakal aja Panembahan noe djadi koentjénna Lingga Wati téa, sabab éta Lingga téh engkéna mah baris djadi pangdjarahan noe kawéntar ka mana-mana.
Tempat-tempat di wewengkon district Tomo mah, noe dareukeut ka Oedjoeng Djaja téa, lain samanéa réa noe ngandoeng harti; geura oerang seboetan:
I. Soemoer Bandoeng (di Oedjoeng Djaja) ajeuna éta soemoer dianggap karamat, nja éta keur tjawisan ngarinoemna koeli-koeli noe ngabangoen karaton.
II. Tegal Si awat-awat, di désa Toléngas, éta keur tempat koempoelan milih piratoeeun, da saoer sepoeh mah piratoeeun téh aja toedjoeh.
III. Koelintjar; koeli-koelina noe ngadegkeun dajeuh, réréana ti désa éta.
IV. Tangkal Kosambi, di désa Soekaratoe, ajeuna éta kosambi dianggap karamat, éta kosambi engkéna didjieun tihang karaton, ari désa Soeka Ratoe tempat ngistrénan Ratoe noe beunang milih di tegal Si awat-awat téa.
V. Désa Palaboean, éta keur palaboean panampaan laoek ti Tangkil (Tjirebon), baris soegoeh koeli-koeli.
Ari di Légok noe pasamboeng djeung éta oega, nja éta:
I. Tjipélés, di lebah Paroegpoeg dibendoeng dikotjorkeun ka Oedjoeng Djaja, ari bendoenganana dingaranan bendoengan Domas.
II. Pasar Légok pindah ka Tjoendoek-kajoe, di Paroegpoeg aja pasar, tempatna di Sindangkasih; ajeuna pipasareun masih leuweung kénéh.
III. Pasir Djati, keur pangtapaanana hidji pandita noe ngolah élmoe sadjati.”
Ari tjitjirén geus deukeut kana oega ieu:
I. Lamoen Tjina geus ngadegkeun toko di sakidoeleun sasak Tjipélés, éta tjitjirén Soemedang ilang dangiang.
II. Di mana poetra poetoe Padjadjaran geus ditjaloekoer, kitab metoe saking toko, solokan dielis sisina.
III. Tjina-Tjina ilang taotjangna; batoe di djalan didalaharan.
IV. Kajaan awéwé djeung lalaki tibalik, nja-éta lalaki toenggoe imah, awéwé digawé njiar kipajah.
V. Angeun di sisi langit koelon, di bawa ka sisi langit wétan, ari didahar haneut kénéh.”
Tah moeng sakitoe-kitoena noe kaémoet toetoengkoesan sepoeh téh, engké di pengker oepami pependakan, tangtos dipidangkeun deui.”
Tjibalong, … Maart 1927.
Hoermatna.
SASTRA WIRIJA
H.O. TJIBALONG
Katerangan.
Oega noe parantos kasorang ajeuna di Soemedang, seuseueur na sanés silib deui, nanging méh tjeplés sakoemaha saoer sepoeh-sepoeh téa, saméméh kadjadian naon-naon.
Soember: Poesaka Soenda No. 3-4 Maart-April 1927 Tahoen ka 5, Kaca 54-55
Alih basa : R. Supian Apandi


text:
Tahu Sumedang
Tahu Sumedang nyaéta tahu nu asalna ti Sumedang, Jawa Kulon. Tahu ieu biasana digoréng nepi ka rada garing, semu coklat, tur asin. Cocog lamun didahar jeung lontong. Sanajan asalna ti Sumedang, tahu ieu kiwari geus loba dijieun di wewengkon lianna di Indonésia.
Sajarah Tahu Sumedang[édit | édit sumber]
Tumuwuh jeung nanjeurna industri tahu di Sumedang, teu leupas tina hojah para warga katurunan anu kacatet dina sajarah salaku lulugu tukang nyieun tahu anu dibawa ti nagri maranéhna. Upamana baé lulugu tukang nyieun tahu Sumedang nyaéta Ongkino, Bungkeng, Ong You Kim (Ukim), Ko Aniw, Ko Lento, Ko Jung Gong, jeung Babah Hek. Mangka teu heran kadaharan asal nagri wide (pinding awi) teh dingaranan Tou Fu.
Cenah mah, tahu Sumedang téh dimimitian tina kamotékaran nu dipimilik ku bojona Ongkino, nu ti awal mula mangrupakeun nu boga pokal pikeun nyieun Tou Fu Cina anu lambat laun ganti ngaran jadi "Tahu". Mangtaun-taun, Ongkino jeung bojona terus ngulik usaha maranéhna. Nepikeun ka kurang leuwih taun 1917, anak manéhna hiji-hijina Ong Bung Keng nyusul ka tanah Sumedang. Bung Keng terus neruskeun usaha kadua kolotna nepikeun kaduana milih balik deui ka nagri asalna di Hokian, Cina.
Ngaliwatan alih generasi, Ong Bung Keng, anak tunggal Ongkino, tuluy neruskeun usaha anu diwariskeun ti dua kolotna nepi ka maotna dina unur 92 taun. Di satukangeun kahotna Tahu Sumedang aya ogé carita anu rada mistik, kawas naon anu dicaritakeun ku incu ti Ongkino, Suryadi. Kira-kira dina warsih 1928, cenah hiji poé tempat usaha sang aki buyutnya, Ong Bung Keng, didatangan ku Bupati Sumedang, Pangeran Soeria Atmadja anu pareng ngaliwat numpak dokar dina lalampahan nuju ka Situraja.
Sabot nempo si aki ngagoréng tahu, jol aya kapanasaran, kadaharan naon anu keur dijieun si aki. Sajaba ujudna anu lian, seungit pasakanna ogé ngondang anjeunna anu geura-giru turun ti tutumpakanana pikeun menyapa akina anu uplek ngagoréng.
"Maneh keur ngagoréng naon?" tanya bupati ka si aki.
Ngadéngé pananya éta, Ong Bung Kéng ogé némbalan bari usaha ngécéskeun sabisana. Yén manéhna téh keur ngagoréng kadaharan anu dipikawanoh di taneuh kalahiranana ngaranna Tou Fu Cina. Kutan, guaran éta, beuki nyieun geremet Pangeran Soeria Atmadja, anu saterusna mecakan ngasaan kadaharan anu kakara mimiti manéhna manggihan.
Réngsé ngasaan, ujug-ujug Bung Kéng kungsi reuwas ku reaksi pangéran, anu sacara spontan ngungkabkeun kecap-kecap, "Ngeunah geuning tahu téh. Lamun manéh terus ngajual dagangan maneh bakal payu" kedalna bari beungeut pinu ku rasa seubeuh.
Ti kajadian poé éta, lalaunan tapi pasti komara Tou Fu Cina anu henteu ngahaja robah ngaran jadi Tahu Sumedang, alatan omongan pangéran beuki naék. Sumawona, carita datangna sang pangeran gancang sumebar ka sakumna suklak-siklukna Dayeuh Sumedang.
Cacak rada mistis, diaku Suryadi, kitu pisan kanyataan. Alatan omongan sang pangéran, ujug-ujug Tahu Sumedang robah jadi hiji kadaharan anu henteu kungsi dipiboga ku wewengkon séjénna.


text:
Anu nulis naskah buhun ieu téh nyaéta Prabu Jaya Pakuan, bisa ditempo dina rumpaka ka 14. Pangeran Jaya Pakuan boga landihan Bujangga Manik
, anu bisa kapanggih munggaran dina rumpaka ka 456. Dina rumpaka 15-20 dicaritakeun yén anjeunna baris ninggalkeun ambuna pikeun ngumbara ka arah wétan. Anjeunna pohara taliti dina nyaritakeun lalampahanana.
Bujangga Manik mitembeyan lalampahan kahijina ngaliwatan wewengkon Puncak. Waktu Bujangga Manik leumpang nanjak ka wewengkon Puncak, anjeuna reureuh heula, diuk, ngipasan awak sarta nempokeun kaéndahan alam hususna Gunung Gedé anu dina rumpaka ka 59 nepi ka 64, disebut ku anjeunna sabagé titik pangluhurna nu aya di dayeuh Pakuan (ibukota Karajaan Sunda).
Ti Puncak, anjeunna neruskeun lalampahan nepi ka meuntas Cipamali (ayeuna mindeng disebut Kali Brebes ) pikeun asup ka wewengkon Jawa. Di wewengkon Jawa anjeunna mapay-mapay patempatan anu kawengku ku Majapait. Patempatan anu kawengku ku karajaan Demak (alas Demak) ogé kaliwatan. Sadatang di Pamalang, Bujangga Manik nineung ka ambuna (rumpaka 89) sarta buleud haté pikeun balik. Tapi dina mangsa ieu, anjeunna leuwih milih jalan laut nyaéta naék kapal anu datang ti Malaka. Kasultanan Malaka mimiti pertengahan abad ke-15 nepi ka ditalukkeunna ku Portugis ngawasa perdagangan di laut.
Miangna kapal ti darmaga digambarkeun kawas upacara pésta (rumpaka 96-120): bedil ditémbakkeun tujuh kali, pakakas musik ditabeuh, sawatara lagu ditembangkeun kalayan tarik ku awak kapal; bahan-bahan anu nyusun kapal ogé diwincik ku Bujangga Manik; aya awi gombong jeung awi nyowana. Bahan tina hoé ogé aya rupa-rupa, hoé muka, hoé omas jeung hoé walatung. Tihang kapal dijieun tina kai laka. Bujangga Manik ogé helok ningali awak kapal anu asalna ti réa sélér.
Lalampahan ti Pamalang ka Sunda Kalapa, palabuhan Karajaan Sunda, dilayaran sajero waktu satengah bulan. (rumpaka 121), anu méré gambaran yén kapal anu ditumpakan téh nyimpang ka sababaraha patempatan nu aya diantara Pamalang jeung Kalapa. Tina palayaran kasebut, Bujangga Manik nyieun ngaran landihan séjénna nyaéta Ameng Layaran.
Ti Sunda Kalapa, Bujangga Manik ngaliwatan Pabéyaan sarta neruskeun lalampahan ka karaton di Pakuan, di bagian kidul dayeuh Bogor kiwari (Noorduyn 1982:419). Bujangga Manik asup ka Pakancilan (rumpaka 145), terus asup ka balé réncéng (paviliun) anu diréka-réka (didekorasi) sarta tuluy diuk di dinya. Bujanga Manik nempo ambuna keur ninun (cara ninunna dijelaskeun dina rumpaka 160-164). Ambuna kagét jeung bungah nempo anakna mulang. Anjeunna geura-giru ninggalkeun pagawéan ninunna sarta asup ka imah nyingkabkeun sawatara kasang carita (hordéng) nu aya rarawisanna, sarta unggah kana ranjang. Ambuna Bujangga Manik nyiapkeun pangbagéa ka anakna, nyokot sabaki seupaheun, mérésan rambut, sarta maké kaén mahal. Anjeunna terus turun tina ranjang, kaluar ti imah, nuju ka balé réncéng sarta ngabagéakeun anakna. Bujangga Manik nampa seupaheun anu disuguhkeun ku ambuna.
Dina bagian saterusna, dicaritakeun ngeunaan putri Ajung Larang Sakéan Kilat Bancana. Emban Jompong Larang ninggalkeun kadaton, meuntasan Cipakancilan sarta datang ka karaton Bujangga Manik. Di karaton kasebut Jompong Larang paamprok jeung Bujangga Manik. Jompong Larang kataji pisan ku Bujangga Manik (rumpaka 267-273).
Samulangna ka kadaton, Jompong Larang manggihan putri Ajung Larang anu pareng keur riweuh ninun. Sang putri ngabogaan ebun Cina beunang ngimpor ti mancanagara (rumpaka 284-290), nempo Jompong Larang anu geura-giru, naék ka manggung sarta saterusna diuk di gigireun sang putri. Putri nanyakeun talatah naon anu dibawana; Jompong Larang ngomong yén manéhna nempo lalaki anu pohara kasép, sabanding pikeun putri Ajung Larang. Manéhna nyaritakeun yén Ameng Layaran leuwih kasép batan Banyak Catra atawa Silih Wangi, atawa ponakan sang putri (rumpaka 321), atawa saha waé. Leuwih ti éta, lalaki éta singer nyieun karya sastra dina daun nipah sarta bisa basa Jawa (rumpaka 327). Putri Ajung Larang langsung ngarasa kapentang asmara. Anjeunna saterusna ngeureunkeun pagawéan ninunna sarta asup ka imah nyiapkeun hadiah pikeun Bujangga Manik ti mimiti seupaheun jeung perhiasan sarta barang nu éndah lianna kalayan ati-ati. Putri ogé ngahadiahkeun rupa-rupa parfum ti mancanagara anu pohara mahalna, baju katut keris anu éndah.
Ambuna Bujangga Manik ngadesek anakna pikeun nampa hadiah ti putri Ajung Larang, saterusna ngagambarkeun kageulisan putri sarta pujian séjénna. Ambuna Bujangga Manik ogé nyarita yén putri bakal sumerah diri ka Bujangga Manik. Saterusna anjeunna ngedalkeun kecap-kecap anu henteu kungsi ditepikeun ku putri Ajung Larang “Kuring baris sumerah diri. Kuring baris nyamber kawas heulang, ngerekeb kawas maung, ménta ditarima jadi kikindeuwan” (rumpaka 530-534). Ameng Layaran reuwas ngadéngé uucapan ambuna sarta nyebutkeun yén éta téh ucapan larangan (carek larangan) sarta buleud haté pikeun nampik hadiah kasebut (rumpaka 548-650). Manéhna ménta ambuna marengan Jompong Larang pikeun mulangkeun hadiah kasebut sarta ngupahan ka putri Ajung Larang. Manéhna leuwih resep hirup nyorangan sarta ngajaga ajaran anu katarima salila lalampahanana ka Jawa, di hiji pasantrén di lamping Gunung Merbabu (anu ku manéhna disebut Gunung Damalung sarta Pamrihan). Pikeun éta pisan Bujangga Manik kapaksa kudu ninggalkeun deui ambuna. (jajar 649-650).
Bujangga Manik nyokot kantong anu eusina buku gedé (apus ageung) sarta siksaguru, ogé iteuk hoé sarta pecut. Manéhna saterusna ngomong yén baris indit deui ka wétan, ka tungtung wétan pulo Jawa pikeun néangan patempatan pikeun jaga manéhna dikuburkan, pikeun néangan “laut pikeun palid, hiji tempat pikeun pupusna, hiji tempat pikeun ngagolérkeun awakna” (663-666). Kalayan kecap-kecap anu dramatis ieu anjeunna ninggalkeun karaton sarta mitembeyan pangumbaraan panjangna, sarta henteu kungsi balik deui.
Bujangga Manik neruskeun lalampahanana ka wétan, nuliskeun réa pisan ngaran patempatan anu sawaréh masih dipaké nepi ka kiwari.
Cutatan : Wikepedia


text:
Nu H-21C, ogé dipikawanoh minangka Shawnee, Workhorse, sarta Flying Banana, ieu diwangun ku Piasecki helikopter Corporation dina awal 50 sacara. Ieu téh hiji helikopter angkutan (panumpang 20 jeung awak 2) ogé nyalametkeun jeung narajang. Nu H-21C dipaké utamana ku Angkatan Udara, Angkatan Udara West Jerman, Angkatan Laut Perancis jeung Angkatan Udara Kanada Royal. Jalma anu digawé jeung liked atawa hated manéhna: aya no taneuh tengah.
Dua vérsi ieu sadia di pak ieu: Nu Piasecki H-21C jeung Vertol V-44 dilengkepan floats


text:
Kumpulan Contoh Babasan jeung Paribasa Basa Sunda Beserta Artinya
22.12.00 ||
Babasan teh nyaeta pakeman basa anu ungkarana jeung hartina geus matok. Babasan ungkarana parondok, umumna ngan diwangun ku dua kecap sarta ngandung harti siloka (kiasan). Babasan lolobana ngagambarkeun pasipatan jalma.Ada beberapa contoh babasan basa sunda yang biasa digunakan dalam kehidupan sehari-hari. Nah, untuk contoh babasan basa sunda silahkan kalian baca contoh dibawah ini.
1. Amis Budi = Hade budi, teu weleh seuri ka batur.
2. Amis Daging = Babari kakeunaan ku panyakit kulit, contona borok.
3. Atah Anjang = Langka nganjang ka batur atawa ka tempat-tempat lianna.
4. Ayeum Tengtrem = Senang hate, teu boga kasieun atawa kahariwang.
5. Babalik Pikir = Sadar tina kasalahan.
6. Beak Dengkak = Geus ihtiar rupa-rupa tapi teu hasil.
7. Bengkok Tikoro = Teu kabagean dahareun lantaran elat datang.
8. Beurat Birit = Kedul, hese dititah.
9. Bodo Alewoh = Bodo tapi daek tatanya.
10. Buntut Kasiran = Pedit, koret, hese mere ka batur.
11. Cueut Ka Hareup = Jelema nu geus kolot.
12. Dogdog Pangrewong = Saukur omongan panambah. (Ngagosip)
13. Elmu Ajug = Mapatahan batur bari sorangan teu bener.
14. Epes Meer = Babari ceurik, babari peunggas harepan.
15. Gantung Denge = teu anggeus anu didengekeun.
16. Gantung Teureuyeun = henteu cacap barang dahar, lantaran kadaharanna kurang.
17. Gede Hulu = Sombong, Adigung.
18. Getas Harupateun = Babari nuduh atawa ngahukum.
19. Gurat Batu = Mawa karep sorangan.
20. Hampang Birit = Babari dititah, henteu kedul.
21. Hampang leungeun = Babari neunggeul.
22. Handap Lanyap = Ngomongna hade padahal maksudna ngahina.
23. Harewos Bojong = Ngaharewos tapi kadenge ku batur.
24. Haripeut ku teuteureunyeun = Babari kapincut ku pangbibita.
25. Hawara Biwir = Bebeja ka batur samemeh dipigawe.
26. Hejo Tihang = resep pipindahan.
27. Heuras Genggerong = Ngomongna kasar.
28. Heureut Pakeun = Saeutik Pangaboga.
29. Indit Sirib = Indit sakulawarga.
30. Kawas Gaang Katincak = jempe, teu ngomong.
31. Kawas beueuk beunang mabuk = jempe/ ngeheruk teu ngomong.
32. Kawas Anjing tutung buntut = Teu daek cicing.
33. Kembang Buruan = Budak keur meujeuhna resep ulin diburuan.
34. Kokolot Begog = Niron-niron omongan atawa kalakuan kolot.
35. Kurung Batok = Tara liar ti imah, tepika teu nyaho nanaon.
36. Laer Gado = Resep barang penta.
37. Lesang Kuras = Geus teu boga nanaon.
38. Leuleus Awak = Resep barang gawe.
39. Leumpeuh Yuni = Teu kuat nenjo nu pikasieuneun/ pikareuwaseun.
40. Leutik Burih = Kurang kawani, sieunan, borangan.
41. Lungguh Tutut = Katenjona lungguh/ cicingeun padahal saenyana henteu.
42. Miyuni Kembang = Loba nu mikaresep.
43. Murag Bulu Bitis = Resep indit-inditan.
44. Ngabuntut Bangkong = Teu puguh tungtungna, teu tep ka rengse.
45. Ngegel Curuk = Teu menang hasil.
46. Ngeplek Jawer = Teu boga kawani, sieunan, elehan.
47. Ngijig Sila = Henteu satia.
48. Nyoo Gado = Ngunghak, ngalunjak.
49. Panjang Lengkah = Loba pangalaman.
50. Pindah Pileumpangan = Robah kalakuan.
51. Saur Manuk = Ngomong rampak/ bareng.
52. Tuturut Munding = Nurutan batur bari teu nyaho maksudna.
53. Era Paradah = Era ku kalakuan batur.
54. Geulis Gunung = Katingali ti jauhan alus tapi beh dekeut goreng.
Ada 54 babasan dan artinya dari IyenBlog ini. Selebihnya biasa kalian dengar dari orang tua kalian atau orang lain. Dan lanjut ke pembahasan berikutnya yaitu paribasa dan artinya. Sebelum ke contoh paribasa basa sunda, kalian harus tahu dulu apa itu paribasa.
Paribasa nyaeta pakeman basa sunda anu ungkarana leuwih panjang tibatan babasan. Paribasa umumna ngandung harti anu leuwih jero, aya anu eusina pangjurung laku jeung aya oge anu mangrupa pieunteungeun. Ini beberapa contoh dari paribasa basa sunda dan artinya.1. Adat kakurung ku iga = Adat atawa kalakuan goreng sok hese dirobahna.
2. Adean ku kuda beureum = Agul/ ginding ku pakean meunang nginjeum.
3. Agul ku payung butut = Agul ku turunan atawa kulawarga sorangan.
4. Asa mabok manggih gorowong = Boga kahayang ari pek aya nu nyumponan atawa aya nu mere jalan bari teu disangka-sangka.
5. Aya cukang komo meuntas = Aya jalan tepi ka laksana anu dipikahayang.
6. Banda tatalang raga = Harta teh pikeun nulungan raga (awak).
7. Batok bulu eusi madu = Katenjo luarna (awakna) siga nu goreng padahal jerona (hatena) alus.
8. Bengkung bekas nyalahan = Robah tingkah laku, keur budak alus ari geus kolot goreng.
9. Bentik curuk balas nunjuk = Resep nitah ka batur.
10. Buruk-buruk papan jati = Najan gede dosana ari dulur mah sok hayang nulungan.
11. Caina herang laukna beunang = Ngarengsekeun perkara ku cara anu hade teu matak tugenah.
12. Cikaracak ninggang batu laun-laun jadi legok = Lamun tuluy dipigawe tangtu bakal karasa hasilna.
13. Clik putih clak herang, caang bulan opat belas = beresih hate, ikhlas, teu aya rasa keheul atawa tugenah.
14. Cul dogdog tinggal igel = ninggalkeun pagawean anu baku.
15. Gindi pikir belang bayah = Goreng sangka atawa goreng hate ka batur.
16. Goong nabeuh maneh = Ngagulkeun diri sorangan.
17. Hade gogog hade tagog = hade omongan jeung tingkah laku.
18. Hade tata hade basa = Hade tingkah laku jeung hade omongan.
19. Halodo sataun lantis ku hujan sapoe = Kahadean anu loba leungit ku kagorengan anu saeutik.
20. Indung tunggul rahayu bapa tangkal darajat = Indung jeung bapa teh sumber kasenangan.
21. Jati kasilih ku junti = Anu hade kasilih ku nu goreng.
22. Ka cai jadi saleuwi ka darajat jadi salebak = Babarengan, akur sauyunan.
23. Kaciwit kulit kabawa daging = Kababawa ku batur anu nyieun kasalahan.
24. Kalapa bijil ti cungap = Rusiah dicaritakeun ku nu ngalakukeunnana.
25. Kudu bisa ngeureut neundeun = Kudu bisa ngatur rezeki najan saeutik tapi mahi.
26. Lamun keyeng tangtu pareng = Lamun digawe enya-enya tangtu bakal aya hasilna.
27. Bandung kandungan laer aisan = jembar pikiran atawa wijaksana dina nyanghareupan pasualan.
28. Lauk buruk milu mijah = Pipilueun kana hiji kalakuan ku lantaran kabawakeun ku batur.
29. Leuleus jeujeur liat tali = Wijaksana dina mutuskeun sagala rupa perkara.
30. Lodong kosong sok ngalentrung = Jalma anu loba omong elmuna saeutik.
31. Marebutkeun paisan kosong = masinikeun pasualan anu teu aya hartina.
32. Mindingan beungeut ku saweuy = Ngewa ka hiji jelema, tapi api-api resep.
33. Mipit kudu amit ngala kudu menta = Lamun rek barangcokot atawa barangala kudu bebeja heula kanu bogana.
34. Moro julang ngaleupaskeun peusing = Pagawean anu geus puguh ditinggalkeun ari nu can puguh diudag-udag.
35. Mun teu ngakal moal ngakeul = Lamun teu barang gawe mpal dahar.
36. Nete taraje nincak hambalan = Migawe satahap-satahap, henteu rusuh hayang anggeus sakaligus.
37. Neukteuk curuk dina pingping = Nyilakakeun dulur sorangan.
38. Ngadek sacekna nilas saplasna = Sahinasna boh ucap boh paripolah, henteu bohong atawa ngaleuleuwihkeun.
39. Ngaliarkeun taleus ateul = Ngabeja-beja/ nyebarkeun kagorengan batur.
40. Ngawur kasintu nyieuhkeun hayam = batur dipikanyaah ari dulur sorangan diantep.
41. Ngindung ka waktu ngabapa ka jaman = Nyaluyukeun maneh jeung kaayaan jaman.
42.Ngukur ka kujur nimbang ka badan = Ngukur kana kamapuh atawa kaayaan diri sorangan.
43. Nyieun pucuk ti girang = Nyieun kasalahan ti heula.
44. Pacikrak ngalawan merak = nu leutik/ miskin ngalawan nu gede/ beunghar.
45. Pagiri-giri caik pagirang-girang tampian = Paluhur-luhur jeung batur, henteu hayang akur sauyunan.
46. Piit ngeundeuk-ngeundeuk pasir = Boga kahayang anu pamohalan kasorangan.
47. Pupulur memeh mantun = Barang dahar samemeh digawe.
48. Silih jenggut jeung nu dugul = Menta tulung ka jalma anu sarua keur ripuh.
49. Teng manuk teng anak merak kukuncungan = Sipat atawa kalakuan indung bapa nu sok nurun ka anakna.
50. Tiis ceuli herang mata = Tengtrem, teu aya gangguan.
51. Tinggul dirurud catang dirumpak = Sagala ikhtiar sanajan nyusahkeun batur sangkan hasil nu di maksud.
52. Tungkul ka jukut tanggah ka sadapan = Ngukur kana kaayaan diri sorangan.
53. Uyah tara tees ka luhur = Sipat atawa kalauan indung bapa sok nurun ka anakna.
54. Wiwirang di kolong catang = Meunang wiwirang turta kanyahoan ku batur.
Beberapa contoh babasan dan paribasa basa sunda dengan artinya di atas bisa kalian tulis dibuku tugas kalian. Mau pilih yang mana aja boleh. Semoga bermanfaat ya guys. Salam dari IyenBlog.


text:
NAMI: IFAN SOPIAN KELAS: IX-D CARPON SUNDA NGAJI BARENG
Unggal subuh saentos imsyak kuring jeung barudak sok indit ka masjid keur ngalaksana keun solat subuh berjamaah Pas nepi ka masjid kuring jeung barudak langsung ka cai nyokot wudu, terus babarengan solat Sanggeus beres solat kuring jeung barudak balalik,pas keur di jalan kuring papanggih si Wildan trus kukuring di tanya,, -ipan: bade kamana isuk-isuk kieu?,,,
-wildan: ka mesjid.trus maca al quran nepi ka beres…
. bade ngiring?. Pas kitu kuring jeung barudak arindit deui ka masjid. -wildan: bade ngaos al quran..pan -Ipan: Bade naon?... -ipan: hayu ath babarengan.


text:
Hideki Tojo
- Dina Ngaran Jepang, ngaran kulawarga nyaeta Tojo.
Hideki Tojo (Kyūjitai: 東條 英機; Shinjitai: 東条 英機; Tōjō Hideki ) (30 Désémber 1884 – 23 Désémber 1948) nyaeta saurang Jendral di Tentara Kakaisaran Jepang tur Perdana Mentri Jepang ka-40 salila Perang Dunya II, ti 18 Oktober 1941 nepi ka 22 Juli 1944. Sanggeus tamat perang, Tojo was dihukum mati keur kajahatan perang ku International Military Tribunal of the Far East.
Catetan[édit | édit sumber]
Tumbu kaluar[édit | édit sumber]
- National Diet Library photos and biography
- Hideki Tojo Biography.
- Hideki Tojo Quotes
- Trial Watch
- Address by Tojo Hideki, Premier of Japan
- Nu dihukum di Pangbuian Tokyo
- Urang Jepang nu dihukum alatan kajahatan perang
- Nu dihukum alatan kajahatan agrési internasional
- Nu dihukum alatan kajahatan keur kamanusaan
- Nu babar taun 1884
- Nu pupus taun 1948
- Urang Tokyo
- Pulitisi nu diéksekusi
- Jéndral Jepang
- Urang Jepang nu anti komunis
- Nu dihukum gantung
- Perdana Mentri nu diéksekusi
- Perdana Mentri Jepang
- Pupuhu pulitik Perang Dunya II


text:
Ilahar bulan agustus sok rea pisan acara kitu deui di kecamatan ge diayakeun lomba tumpeng sagala.
hiji desa kudu mere hiji tumpeng nu rek di niley dilombakeun bu camat nyaur.
da harita mah daek teu daek neangan saha nu bisa nyieun tumpeng nu alus tur rasana teu nguciwakeun tatanya ka ibu anggota kuring nya meunang beja yen tumpeng buatan Bu Iyum rapih jeung raos , kamanehna menta tulung teh ibu2 nu bisa ngabantuan daratang ka imah bu Iyum . niti kana wanci ninggang kana mangsana kuring mawa tumpeng ka kecamatan sanggeus aya dewan juri deur weh tumpeng teh diniley . Alhamdulilah tumpeng kuring pang alusna ,pangeunahna jadi weh juara ka 1 ..ih atoh pisan bari jeung hadiahna ukur jam dinding oge teu sabanding jeung waragad nu dikaluarkeun heheheh.....
Bu lurah ieu tumpeng anu ibu mah kanggo abinya saur bu camat bari nanggeuy eta tumpeng ka lebet kantorna ..euleuh....teu kabagean ceuk anggota kuring seuri koneng da nu sanesmah di parurak ku sewang-sewangan teu dibantun ku bu camat .
tong eleh ceuk kuring ngamandoan tuh menta weh nu desa batur saterusna mah jurus euweuh kaera dikaluarkeun ...jurus hiji nyandak piring jurus kadua mah camat-comot weh ka unggal nyiru batur hehheh......
harita ge kuring lain bu lurah deui jadi bu camat ...maksadna camat -comot
punteh ah bu camat ieu mah heureuy........
tumpeng nu kuring mah teu make nyiru ngarad wedel nyieun dadasar teh make triplex nu kandel...tingal hasilna....weuy.....nyugemakeun....peace ah...........


text:
Gula kawung
Gula kawung (Basa Indonésia: gula aren) nyaéta gula anu dijieun tina lahang hasil tina sadapan tangkal kawung. Dicitakna maké awi ngarah jadi gula ganduan turta diparos (dibungkus) ku daun kalapa.[1]
Prak-prakan nyieun[édit | édit sumber]
Lahang hasil sadapan dina lodong téh tuluy diasupkeun kana kancah. Sanggeus kitu lodongna dibersihan, lain dikumbah ku cai, tapi dipuput leuwih kurang tilu jam. Lahang anu geus digolakkeun disebutna wédang. Sanggeus kitu tuluy éta wédang téh dikecalakan minyak kalapa 2 keclak unggal sakancah. Sanggeus kitu dipépés nepi ka kentel. Ti dinya laju diguis (diaduk) maké alat nu disebut pangguis. Sanggeus kitu tuluy dicitak dina awi (mun di Banten dina batok).[1]
Mangpaatna[édit | édit sumber]
Di handap ieu mangpaat tia zat-zat anu dikandung dina gula Kawung
- Riboflavin: Ngabantu ngabentuk sel darah merah, ngahasilkeun antibodi, bareng jeung enzim ngahasilkeun énérgi nu diperlukeun ku awak manusa, jeung vitamin A menerkeun selaput mukosa dina saluran pencernaan, ngahambat sél nu ruksak dina waktu prosés produksi énérgi, menerkeun sistim gawé jaringan jeung saluran pencernaan awak.
- Thiamin: Gunana keur koenzim dina metabolismeu énérgi, nguatkeun sistem saraf jeung otot, ngabantu awak nyieun sarta ngagunakeun protein.
- Niacin: Gunana keur koenzim dina metabolismeu Glukosa, Lemak jeung Alkohol, Mantuan kasehatan kulit, sistim saraf jeung sistem pencernaan, nurunkeun kadar kolesterol LDL, ngaronjatkeun fungsi gawé uteuk.
- Nicotinic Acid: Ngahambat sarta ngalemeskan urut jarawat, nyegah singkayo jeung wasir.
- Ascorbic Acid: Ngabogaan fungsi Antibiotik, ngahambat rematik, Flu jeung Asma, bisa ogé nyegah Kangker, nyiptakeun sistim imunitas, nguatkeun tulang sandi, nu sifatna Antioksi jeung sanggup ngungkulan radikal bébas.
- Kalsium: Ngalancarkeun jalan getih, normalkeun tekenan getih, nyaimbangkeun tingkat kaasaman getih, Nyegah Ostéorosis (Tulang koropos), nyegah panyakit jantung jeung nurunkeun résiko Kangker peujit, ngaronjatkeun gairah birahi anu létoy.
- Vitamin B6 jeung nu séjénna: Metabolisme Protéin & Karbohidrat, mantuan produksi sél-sél getih beureum, mantuan sistim imunitas awak.[2]
Catetan[édit | édit sumber]
- ↑ a b Ajip Rosidi, dkk, (2000). Ensiklopedi Sunda: Alam, Manusia, Budaya (termasuk budaya Betawi dan Cirebon). Jakarta: Pustaka Jaya.
- ↑ http://pamulihan.wordpress.com/2011/05/16/khasiat-gula-kawung/ disalin tanggal 18 Agustus 2011.


text:
Babagian administratif Arménia
Arménia dibagi kana 11 babagian administratif, 10 di antawisna nyaéta propinsi, kawanoh salaku marzer (մարզեր) atanapi dina bentuk tunggalna, marz (մարզ) dina Basa Arménia.
Yérévan miboga status husus salaku ibu kota nagara. Pupuhu éksekutif dina unggal 10 marz nyaéta marzpet, ditunjuk ku pamaréntah Arménia. Di Yérévan, pupuhu éksekutifna nyaéta walikota, ditunjuk ku présidén.
Propinsi[édit | édit sumber]
Di handap nyaéta daptar propinsi-propinsina kalawan populasi, aréa, jeung kapadetanna. Angka-angkana nyaéta ti Badan Statistik Nasional Républik Arménia. Perhatoskeun yén wewengkon Propinsi Gegharkunik ngawengku Dano Sevan, nu miboga 1,278 square kilometres (493 sq mi) ti téritorina.
Komunitas (hamaynkner)[édit | édit sumber]
Dina unggal propinsi nyaéta komunitas (hamaynkner, tunggal hamaynk). Unggal komunitas nyaéta wangun pamaréntahan sorangan jeunf miboga 1 atanapi leuwih panyicingan (bnakavayrer, tunggal bnakavayr). Panyicingan dikelompokkeun salaku kota (kaghakner, tunggal kaghak) atanapi désa (gyugher, tunggal gyugh). Dina 2007, Arménia miboga 915 komunitas, nu mana 49 dipertimbangkeun salaku kota jeung 866 sésana désa. Ibu kotana, Yérévan, ogé miboga status salaku hiji komunitas.[1] Tambihannana, Yérévan dibagi kana 12 distrik semi-otonom.
Tingali ogé[édit | édit sumber]
Rujukan[édit | édit sumber]
- ↑ "Badan Administrasi Régional". Pamaréntah Républik Arménia. Diarsipkan dari yang asli pada 20 April 2008. Diakses pada 11 Séptémber 2008.
Tumbu kaluar[édit | édit sumber]
Citakan:Articles on first-level administrative divisions of European countries Citakan:Articles on first-level administrative divisions of Asian countries


text:
Biografi pahlawan dari jawa barat (otto iskandar dinata) dalam bahasa sunda
23.25 Bahasa Sunda 0 comments
Biografi pahlawan dari jawa barat (otto iskandar dinata) dalam bahasa sunda
OTTO ISKANDAR DINATA
Awal Kahirupan
Oto Iskandar di Nata dibabarkeun dina tanggal 31 Maret 1897 diBojongsoang,KabupatenBandung.Ramana Oto katurunan bangsawan Sunda nu namina Nataatmadja. Oto anak katilutina salapan dulur.Oto sakola dasarna diHollandsch-Inlandsche School(HIS) Bandung, diteruskeun jeung diKweekschool Onderbouw(Sakola Guru Bagean Kahiji) Bandung, jeung di Hogere Kweekschool(Sekolah Guru Atas) diPurworejo,Jawa Tengah.Sanggeus beres sakola, Oto jadi guru HIS diBanjarnegara,Jawa Tengah.Bulan Juli 1920, Oto pindah ka Bandung terus ngajar di HISbersubsidi jeung perkumpulan Perguruan Rakyat.
Pra kamerdekaan
Dina kegiatan gerakanna di waktu saacan kamerdekaan, Oto pernah ngajabat Wakil KetuaBudi Utomocabang Bandung dina periode1921-1924,sarta jeung jadi Wakil Ketua Budi Utomocabang Pekalongan tahun 1924. Waktu harita, anjeunna jadi anggota Gemeenteraad ("DewanKota") Pekalongan ngawakilan Budi Utomo.Oto oge aktif dina organisasi budaya Sundaanu ngaranna Paguyuban Pasundan. Anjeunna jadi Sekretaris Pengurus Besar taun1928,jeung jadi ketuana dina periode1929-1942. Organisasi eta mancen dina widang pendidikan, sosial-budaya, politik, ekonomi, kepemudaan, jeung pemberdayaan perempuan.Oto oge jadi anggotaVolksraad("Dewan Rakyat", samisal DPR) nu dibentuk dina mangsaHindiaBelandaperiode1930-1941. Dinamangsa jajahan Jepang,Oto jadi Pemimpin surat kabarTjahaja(1942-1945). Anjeunnaterus jadi anggotaBPUPKI jeungPPKInu dibentuk ku pamarentah pendudukan Jepang sebagailembaga-lembaga anu ngabantu persiapan kemerdekaan Indonesia.
Pasca kemerdekaan
Sanggeus proklamasi kemerdekaan, Oto ngajabat jadiMenteri NegaradinakabinetanumimitiRepublik Indonesia taun 1945. Anjeunna mancen tugas nyiapkeun dibentuknaBKRtinalaskar-laskar rahayat anu nyebar di saantero Indonesia. Dina ngalaksanakeun tugasna, Otodiperkirakeun geus nimbulkeun rasa teu puas dina salah sahiji laskar eta. Anjeunna jadi korbanpenculikan sakelompok jalma nu ngaranna
Laskar Hitam , teupikeun akhirna leungit jeungdiperkirakeun dibunuh di daerahBanten.
Pahlawan nasional
Oto Iskandar di Nata diangkat jadi Pahlawan Nasional berdasarkeu Surat Keputusan PresidenRepublik Indonesia No. 088/TK/Taun 1973, tanggal 6 November 1973. Salah sahiji monumenperjuangan Bandung Utara diLembang,Bandunganu ngaranna "Monumen Pasir Pahlawan"didirikeun keur ngabadikeun perjuanganana.Ngaran Oto Iskandar di Nata oge diabadikeun jadi ngaran jalan di sabeberaha kota di Indonesia.
jajak Oto Dina PETA
Sok jadi pertanyaan, kunaon Oto Iskandar di Nata teu dianggap jadi salah sahiji pendiri TNI? Padahal ampir sakabeh pagawean Oto dina era Jepang jeung sangeus kamerdekaan sok ngahiji jeung urusanprajurit.Oto teu pernah aya urusan langsung jeung teknis kemiliteran, tapi aktif ngabantu di luar hal eta.Perbandingana sarua jeung posisinya jadi direktur Sipatahoenan jeung Tjahaja, tapi sacara resmianjeunna teu pernah diakui jadi tokoh pers nasional. Nu diakuna jadi tokoh pers nyaeta para mantanpemred dua harian eta. Soal peran salah sahiji tokoh dina perjuangan eta nu akhirnya memang balikdeui ka tafsir sejarawan.Basa surat Gatot ditarima sacara hade ku Saiko Sikikan, samisal tokoh-tokoh lainna, Oto (7/10/43)ngirimkeu n surat dukungan. "…
yen nu ngananda tangan sadia lahir batin keur digunakeun keur PasukanSukarela eta ...", kitu antara lain ditulis Oto dina suratnya. Yen pendidikan calon Peta nyaeta urusanpenguasa militer Jepang, maka Oto jeung tokoh-tokoh laina ngadirikeun hiji badan pendamping samisallembaga sipil keur ngadukung kapentingan prajurit.


text:
1Yen ayana bangsa sejen anu narima kana pangandika Allah teh, geus kabejakeun ka rasul-rasul jeung dulur-dulur sakapercayaan nu araya di tanah Yudea. 2Waktu Petrus ngalongok ka Yerusalem, anjeunna diweweleh ku dulur-dulur ti golongan anu disunat tea, 3pokna, “Naha bapa teh kersa ngasupan imah bangsa nu teu disarunat, malah tuang babarengan jeung golongan anu karitu?” 4Tuluy, hal ihwalna teh, ku Petrus dijentrekeun parele; saurna, 5“Hiji mangsa, basa bapa keur di Yopa, sabot sembahyang dumadakan bapa kabawa ku pangawasa ilahi. Bapa ningal sarupaning barang anu mangrupa lawon rubak nu ditalian kaopat juruna. Eta barang teh, turun nepi ka srogna di hareupeun bapa. 6Barang ku bapa ditingali, eusina, nya rupa-rupa sato, ti bangsa suku opat nepi ka bangsa nu ngarayap jeung bangsa manuk. 7Ngong aya soara, pokna: ‘Geura hudang, Petrus! Heug peuncit, heug dahar Eta sato teh!’ 8Cek bapa teh, palias Gusti, sungut abdi tara pirajeunan kana barang haram atanapi najis. 9Tuluy, eta soara ti sawarga teh, ngong deui: ‘Anu geus dihalalkeun ku Allah, ku maneh teu meunang diharamkeun.’ 10Kitu jeung kitu bae nepi ka tilu balikan; sanggeus eta, kakara barangna dipulut deui ka langit. 11Waktu eta keneh, wet, aya anu carunduk tiluan geus di hareupeun panto imah tempat bapa nganjrek. Sihoreng, maranehna teh, utusan ti Kesarea. 12Geus kitu, bapa didawuhan ku Ruh Allah, saur-Na: ‘Maneh kudu milu jeung maranehna kalawan ulah rumegag.’ Ka dituna bapa teh dianteur ku genepan. Sanggeusna tepi, sarerea asup ka imah nu ngangkir. 13Ki pribumi nyaritakeun yen anjeunna geus kasumpingan malaikat, ngadeg di imahna. Eta malaikat nimbalan, yen anjeunna kudu nitahan jelema ka Yopa pikeun ngangkir Simon anu katelah Petrus, 14nu bakal nungtun maraneh sakulawarga kana jalan pisalameteun. 15Sabot bapa cacarita di dinya, Ruh Allah lungsur ka maranehna, kawas ka urang-urang tea, bareto. 16Ras bae, bapa inget kana dawuhan Gusti Jungjunan urang, anu nyaurkeun yen Yahya mah ngabaptisna ku cai, ari urang mah bakal dibaraptis teh ku Ruh Allah. 17Sabab Allah ku manten, geus maparinkeun sih kurnia ka maranehna sarua jeung ka urang bareto, nya eta basa mimiti percaya ka Isa Al Masih. Atuh pimanaeun bapa bisa ngahalang-halang kana pangersa-Na?” 18Geus kitu mah, anu ngaweweleh teh laleler; malah antukna mah ngamulyakeun ka Allah, pokna, “Allah teu ngabeda-beda ka bangsa deungeun; lian ti eta, oge maparin kurnia pertobat nu jadi marganing hirup.” 19Geus kacatur, ti barang Stepanus dipaehan para panganut teh dikaniaya, nepi ka papencar arincah ka mana mendi. Aya nu nepi ka Penisia, ka Siprus, jeung ka Antioki oge. Di ditu ge, maranehna teh tetep bae ngawawarkeun Injil; sanajan ngan ka papada urang Yahudi deui oge. 20Ti antara anu marubus ka Antioki, aya sawatara urang nu asal ti Siprus jeung ti Kirena. Maranehna ngabarkeun Injil oge ka urang Yunani. Ku maranehna diterangkeun, yen Isa teh Gusti Jungjunan. 21Lantaran kabiruyungan ku pangheuyeukna panangan Gusti Jungjunan urang, loba pisan jelema anu jadi percaya sarta aranut ka Anjeunna. 22Ieu hal, kabejakeun oge ka jamaah nu di Yerusalem, anu terus ngirimkeun Barnabas ka Antioki. 23Barnabas kacida bungaheunana, sanggeus anjeunna ningal bukti buah-buahna rahmat Pangeran di eta tempat. Anjeunna nganasehatan, supaya maranehna tetep tuhu ka Gusti. 24Lantaran Barnabas teh jelema hade budi tur kadeudeul ku Ruh Allah jeung ku iman, loba jelema anu katarik nepi ka palercayana ka Gusti Jungjunan urang. 25Ti Antioki Barnabas terus ka Tarsus nepungan Saulus. Tuluy Saulus diajak ka Antioki ku Barnabas. 26Duanana marukim di jamaah Antioki, meunang sataun campleng bari ngawuruk ka jalma rea. Murid-murid panganut Al Masih teh, nya di Antioki pisan mimiti disarebut ‘Urang Masihi.’ 27Sajeroning kitu, aya oge nabi-nabi anu ti Yerusalem ngadongdon ka Antioki. 28Salah saurang di antarana, ngaran Agabus. Anjeunna kaserepan ku Ruh, nyebutkeun yen bakal aya paila hebat di sakuliah dunya. Naon nu geus disebutkeun kuanjeunna, bukti; eta kajadian teh keur jaman Prabu Klaudius. 29Murid-murid baradami rek arudunan, — gedena kumaha mampuhna masing-masing bae — pikeun disumbangkeun ka dulur-dulur nu marukim di Yudea. 30Prak bae, murid-murid teh arudunan; tuluy beubeunanganana dipasrahkeun ka pangurus jamaah di Yudea ku jalan dipihapekeun ka Barnabas jeung Saulus.
Copyright
Learn More


text:
- PITUDUH SINGGET TIORI DRAMAKu: Drs. H.R. Hidayat Suryalaga
21 Mar 2002 - 5:55 am
A. DRAMA JEUNG RUPA-RUPA ISTILAH SEJENNA
Pintonan nu dipintonkeun di pentas (panggung) sok aya nu nyebut drama, sandiwara, tunil atanapi teater. Saleresna dina hakekatna mah sami bae, nya eta aya tongtoneun sareng aya nu narongtonna.
Bentenna teh nyaeta :
- Drama, asal kecapna dram (Basa Yunani), hartosna gerak atanapi kajadian. Tapi ayeuna mah ngeser hartosna teh nya eta, carita dina wangun guneman (dialog) anu dipintonkeun di pentas. Hartos pentas oge ayeuna mah ngalegaan, tiasa ngandung hartos: panggung, arena, radio, TV atanapi rekaman kaset.
- Sandiwara, asal kecapna tina sandhi (Basa Jawa), hartosna rasiah/teu nembrak, warah hartosna atikan/pangwarah. Kukituna udaganana teh nyoko kana carita nu ngandung atikan ka nu nongtonna.
- Tunil, ieu mah asal kecapna tina toneel (Basa Walanda), hartosna nyaeta pintonan.
- Komidi, baheula mah sok disebatna teh Komidi Istambul, dumeh nu dilalakonkeunana biasana carita ti Istambul (Turki) atanapi ti daerah Timur Tengah. Kumargi nu narongtonna jaman baheula mah para menak, atuh sok disebat oge Komidi Bangsawan.
- Teater, asal kecapna tina theatron (Basa Yunani) hartosna nyaeta:
- jelema anu nongton hiji pintonan, atanapi jelema-jelema anu magelarkeun tongtonan.
- Gedong atanapi tempat anu dianggo pagelaran.
- Wangun karangan carita nu dipagelarkeun.
- Sugrining nu aya tumalina sareng pagelaran.
Istilah teater anyar keneh lebetna kana Kandaga Kecap Basa Sunda, sarta langkung ngandung hartos kelompok atanapi organisasi nu ngahususkeun garapanana kana pagelaran di pentas. Upamina bae Teater Sunda Kiwari, Teatar Paguyuban Mahasiswa Sunda.
- jelema anu nongton hiji pintonan, atanapi jelema-jelema anu magelarkeun tongtonan.
- Opera, ieu mah ngandung hartos pintonan anu dialogna winangun tembang . Upami numutkeun kaayaan lalakonna, aya tilu rupi:
- Drama Opera Seria, upami lalakonna sedih.
- Drama Opera Bufo, upami lalakonna lucu.
- Drama Opera Komik, upami lalakonna huhus lulucon.
- Opera anu pondok disebatna Operette.
- Drama Opera Seria, upami lalakonna sedih.
- Tablo (tableau), nya eta drama anu henteu ngagunakeun dialog tur teu pasti seueur gerak. Nu dipentingkeunana nyaeta suasana, sanes watekna.
- Pantomim (pantomime), ieu mah drama nu teu ngagunakeun dialog nanging suasana carita sareng watek palakuna digambarkeun ku gerakna awak (gestur) sareng ku gerakna babagian awak (kinesik).
- Sendratari, wancahna tina seni-drama-tari, nyaeta drama teu ngagunakeun dialog, nanging ngungkabkeun carita teh ku tari.
- Dramaswara, ieu mah drama anu dialogna winangun kawih, silih tempas antara dua atawa tilu kelompok. Upamana bae Dramaswara Pahlawan Samudra karya Mang Koko. Pintonan gondang oge kalebet drama swara.
- Gending Karesmen, ieu mah istilah husus di Tatar Sunda nyaeta drama anu dialogna ditembangkeun (dikawihkeun) dipirig karawitan. Istilah nu saharti sareng gending karesmen, nyaeta Taman Karesmen, upami dipidangkeunana di pakarangan atanapi taman, ngareuah-reuah pesta kebon. Setra Karesmen, wancahna tina sekar-waditra-karesmian, ieu mah upami pagelaranana teh dipirig ku waditra Tembang Sunda sarta winangun Tembang Sunda (Cianjuran).
- Purnadrama, purna hartosna lengkep. Janten drama nu lengkep nyaeta aya dialog, tari, sajak, narasi, karawitan.
Kacindekanana mah, hartosna drama teh nyaeta pintonan nu ngandung carita, nu dipidangkeun di pentas sarta ngahudang rasa, karsa katut cipta nu narongtonna.
B. WANDA, SIPAT SARENG ALIRAN DRAMA
Sapertos widang seni sanesna, drama oge mibanda wanda, sipat sareng aliran anu rupi-rupi.
- Wanda Drama
- Wanda drama numutkeun basana, aya wanda: lancaran (prosa), ugeran (puisi), tembang (lagu).
- Wanda drama numutkeun cara atanapi tempat midangkeun; drama panggung, drama arena, drama radio, drama TV, drama rekaman kaset.
- Wanda drama numutkeun basana, aya wanda: lancaran (prosa), ugeran (puisi), tembang (lagu).
- Sipat Drama
Nu dimaksad sipat drama nyaeta, kumaha unsur dramatikna, naha pikasediheun, pikabingaheun, pikalucueun. Sipat drama anu umum diantawisna:
- Komedi, nyaeta carita drama dipungkas ku kabingahan, nu narongton ngaraos bungangang. Malah biasana sok pinuh ku adegan-adegan atanapi dialog anu pikalucueun.
- Tragedi, nyaeta carita drama dipungkas ku pikasediheun. Biasana palaku utama (nu boga lalakon) ngarandapan kaayaan nu matak sedih, handeueul malah tepi ka maotna. Kajadian nu tumibana sok disebat kajadian tragis.
- Tragikkomedi, nyaeta kaayaan nu pikasediheun campur sareng nu pikabungaheun. Nu nongton the sakapeung sedih sakapeung ngaraos bungah. Ari tungtungna mah tiasa tragis, tiasa komedi.
- Melodrama, ieu mah pidangan drama nu suasanana langkung seueur digambarkeun ku tata sora, dialogna mah saeutik.
- Farse (farce), drama nu sipatna lulucon wungkul, tingkah polah palakuna condong kana karikatural, tapi tetep aya plot carita sanajan langkung caket kana banyolan.
- Komedi, nyaeta carita drama dipungkas ku kabingahan, nu narongton ngaraos bungangang. Malah biasana sok pinuh ku adegan-adegan atanapi dialog anu pikalucueun.
- Aliran Drama
Sok aya nu nyebutkeun drama klasik, drama modern, tah eta anu disebut aliran drama teh. Saleresna ieu teh gumantung kana palsapah naskah sareng alam mana eta drama dipidamelna (digelarkeunana). Aliran drama nu kawilang sering kadangu nyaeta:
- Aliran Klasik, watek palaku nu hade sareng nu goreng nembrak pisan. Nu hade kenging ganjaran, nu goreng kenging hukuman.
- Aliran Realis, ngawitan tumuwuh dina abad ka 19. Kacida dumasarna kana kanyataan anu karandapan sadidinten.
- Aliran Simbolis, pagelaranana teh langkung seueur kana hal nu mangrupi silib, sindir, simbul, siloka sareng sasmita (5S).
- Aliran Absur (absurd), nya eta pintonan anu mahiwal benten tina kailaharan.
- Aliran Klasik, watek palaku nu hade sareng nu goreng nembrak pisan. Nu hade kenging ganjaran, nu goreng kenging hukuman.
C. UNSUR CARITA DRAMA
Carita drama mibanda unsure-unsur nu sami sareng karya sastra sanesna, upamina sareng novel, roman atanapi carita pondok. Mung dina naskah drama mah, kumargi kanggo gelarkeuneun, unsur carita teh kedah aya pangropea nu husus, pang-pangna dina plot, sareng watek. Wincikanana unsur drama teh nya eta:
- Tema (Basa Inggris thema) nya eta pikiran pokok, sarta jadi gambaran kana palsapah eusi naskahna tea.
- Amanat, nya eta naon tujuan nu hayang dihontal ku nu ngarang eta naskah.
- Plot, nya eta susunan lalakon, sok disebat oge scenario. Cirina plot, nya eta aya sabab-akibat. Pikeun milari naon plot tina hiji carita, nya eta ku cara nanya: ku naon, naha?
- Watek, atanapi karakter. Nu dimaksad di dieu nyaeta watekna para palaku drama, sanes watekna drama. Watek ti para palaku ieu pisan anu engkena ngawangun plot diwujudkeun dina peran pelaku tea. Kapan sok aya nu naros: Peranna naon? Watekna kumaha?
- Watek Protagonis, nya eta watek nu diperankeun ku pamaen utama, nu boga lalakon.
- Watek Antagonis, nya eta peran nu jadi lawan pamaen utama. Ku ayana peran antagonis ieu pisan timbulna konflik nu jadi unsur plot.
- Watek Tritagonis, nya eta peran pihak katilu, biasana jadi pihak anu memeres kajadian.
- Watek Pangjangkep, nya eta peran jelema sanesna anu diperlukeun pikeun ngarengsekeun carita.
Watek atanapi karakter nu aya diunggal pemeran kedah eces pisan. Langkung-langkung upami kanggo tongtoneun barudak mah.
- Watek Protagonis, nya eta watek nu diperankeun ku pamaen utama, nu boga lalakon.
D. WANGUN DRAMA
Wangun drama sok disebut oge bagan drama, rarancang, rangka drama, atanapi galur drama (damatic line). Aya sawatara pamendak ngeunaan wangun drama teh, nanging urang ngabantun anu basajan bae nya eta nu disebat wangun Aristotelian, numutkeun pamendakna Aristoteles Budayawan Yunani baheula, di antawisna:
- Wangun Awal, disebat oge introduksi, ngawanohkeun carita ka nu nongton. Biasana masihan katerangan (eksposisi) kana panganteur kajadian. Ieu teh pikeun ngawaler patarosan: saha, dimana, iraha?
- Wangun Tengah, disebat oge situasi. Eusina adegan-adegan nu diwangun ku kajadian sabab akibat. Engkena ngawujudkeun konflik, patula-patali masalah (komplikasi) sareng rengkengna kaayaan (krisis).
- Wangun Ahir, disebat oge resolusi, biasana mangrupi klimaks atanapi adegan nu mungkas sugri masalah, disebut oge adegan puncak.
E. SUTRADARA
Sutradara teh aya fungsi sareng peranana.
- Fungsi Sutradara, nyaeta pikeun ngawujudkeun naskah drama jadi hiji pagelaran anu nimbulkeun kasugemaan boh pikeun nu maen, nu ngarang naskah boh pikeun anu narongtonna.
- Peran Sutradara, pikeun ngawujudkeun fungsi di luhur, sutradara teh gaduh peran: Pamingpin, Pananggung jawab teknis, milih naskah,gawe bareng sareng staf, milih pamaen, ngalatih Pamaen, (olah salira, olah sora, olah rasa).
Sumber: Pituduh Gending Karesmen/Drama
Penerbit: CV Karang Sewu - Bandung
- Drama, asal kecapna dram (Basa Yunani), hartosna gerak atanapi kajadian. Tapi ayeuna mah ngeser hartosna teh nya eta, carita dina wangun guneman (dialog) anu dipintonkeun di pentas. Hartos pentas oge ayeuna mah ngalegaan, tiasa ngandung hartos: panggung, arena, radio, TV atanapi rekaman kaset.